
PROLOG 


La şcoala tainelor credinţei am întâlnit 
pe Moise. L-am văzut apărând în triumful 
adevărului. Mantia-i albă de profet răsturna 
puterea faraonului. Incercam să-i imit naş- 
terea glorioasă, propria noastră credinţă... 
Fiinţa-mi slabă se dirija spre pasiunile 
carnale... Întreaga umanitate cădea odată cu 
mine. Numai apele Nilului aduceau mulţumire 
Cerului; Dumnezeu trimitea pe valurile 
acestei lumi Bunul Vlăstar al evreilor 
îngenuncheaţi. Într-un cufăr, asemenea 
Chivotului Legii, purtat de  îmbrânceala 
valurilor, Micuţul Profet - în scutece de 
împărat ceresc - ştergea lacrimile libertăţii 
poporului ales; dărâma orgoliul idolatru din 
inima faraonului. 

„Femeia aceea a luat în pântece şi a 
născut un băiat şi, văzând că e frumos, l-a 
ascuns vreme de trei luni. 

Dar, fiindcă nu putea să-l mai dosească, a 
luat mama lui un coş de papură şi l-a uns cu 
carton şi cu smoală şi punând copilul în el l-a 
aşezat în păpuriş, la marginea râului. Iar sora 
copilului pândea de departe ca să vadă ce are 
să i se întâmple. 

Atunci s-a pogorât fata lui Faraon la râu 
să se scalde... Şi văzând coşul în păpuriş, ea a 
trimis pe una din roabele sale să-l aducă.”! 

Triumful revelaţiei suprima nedreptatea, 
apropia Profetul de suprema Dreptate; 
conducea poporul biblic spre fântânile care 
izvorau din piatră. Pacea ilumina ochii 
păstorului aflat în pribegie... 

În tufiş de spini se aprindea flacăra 
Domnului, sufletul  proorocului devenea 
cunoaştere, lumina divină cobora la Moise. 
Vedea razele Cerului mistuind; lumina divină 
lumina un om apăsat de dreptate. Purtarea 
virtuţii pe umerii grei ai Profetului era lumină 
mistuitoare. Sub razele luminii adevărate, 
Moise păşea cu picioarele dezvelite, primea 
înveşmântarea poruncii divine: „Ceea ce 
Este” ducea pe Profet în veşnicie. Lumina 
teofaniei prefăcea toiagul în şarpe. Nu era 
şarpele care a ispitit pe Eva. Misterul Divini- 
tăţii în faţa faraonului; lumina mistuitoare era 
plata profetului. 

„Şi depărtându-se odată cu turma în 
pustie, a ajuns până la muntele lui Dumnezeu, 
la Horeb; 

lar acolo i S-a arătat îngerul Domnului 
într-o pară de foc, ce ieşea dintr-un rug; şi a 
văzut rugul că ardea, dar nu se mistuia. (...)”. 


1 Ieşirea 2, 2-5. 

„Atunci Dumnezeu a răspuns lui Moise: 
Eu sunt Cel ce sunt. Apoi i-a zis: aşa să spui 
fiilor lui Israel: Cel ce este m-a trimis la voi”!. 

Calea suitoare, anevoioasă, a virtuţii 
întărea toiagul credinţei lui Moise. 

Fermecaţi de statuia cioplită de dalta 
păgână, egiptenii, prin gura faraonului, 
întrebau: „Cine este el ca să ascult de vocea 
lui? Nu-l cunosc pe Domnul.”? 

Moise - întărit în strălucirea luminii - 
ţinea cu putere toiagul promis; plătea preţul 
rătăcirii carnale cu lumina Domnului 
Dumnezeu printre oameni. Moise întâmpina 
poporul ales. 

Iluminarea de pe Muntele Sinai înălța 
iubirea la rangul de poruncă; Dumnezeu 
aducea lumii întregi bucurii înălţătoare. 

„Domnul Dumnezeu părinților noştri, 
Dumnezeu lui Avraam, Dumnezeul lui Isaac şi 
Dumnezeul lui Iacov m-a trimis la voi. Acesta 
este numele Meu pe veci; aceasta este 
pomenirea Mea din neam în neam!”’. 

Evreii au primit pe Domnul Savaot. După 
care, au devenit (ei înşişi) - pentru lume - 
model şi întrebare. 


1 Ieşirea 3, 1-2, 14. 
2 Ieşirea 5, 2. 
3 Ieşirea 3, 15. 

«Și răspunzând Avraam, a zis: „lată, 
cutez să vorbesc Stăpânului meu, eu, 
care sunt pulbere și cenuşă!» 

Rugăciunea antrenează după sine 
credința. Sunt momente potrivite pentru 
fiecare dintre noi. Amurgul vieții, pentru omul 
înţelept, declanşează priceperea în a conta- 
biliza ceea ce a făcut convingător pentru el şi 
pentru cei din jurul său. Ne reamintim cu 
tristeţe cum (nu) am obţinut nota maximă la 
un examen de liceu. Frica care ne-a paralizat 
trupeşte în faţa unei situaţii nefavorabilă 
nouă. De fiecare dată am încercat să ne 
culpabilizăm pe segmente: sufletul a fost de 
vină!... După care reacţionam brusc şi ziceam: 
Nu! Trupul a început să tremure!... Dihotomia 
trup-suflet este specifică învăţăturii creştine. 
Revendicându-şi revelaţia Primului Testament 
prin lisus, creştinismul - în dihotomia trup- 
suflet - se sprijină pe textul din Cartea 
Facerii: «Şi a zis Dumnezeu: „Să facem om 
după chipul şi după asemănarea Noastră” 


(...)»2. 


1 Facerea 18, 27. 
2 Facerea 1, 26. 

«Atunci, luând Domnul Dumnezeu ţărână 
din pământ, a făcut pe om şi a suflat în faţa 
lui suflare de viaţă şi s-a făcut omul fiinţă 
vie»!. 

Oglinda chipului lui Elohim din interiorul 
creaturii - a omului - este sufletul. Partea 
tainică din fiinţa umană. Citim în Cartea 
Ieşirea: «Şi Moise a zis: „Arată-mi slava Ta!” 

Zis-a Domnul către Moise: „Eu voi trece 
pe dinaintea ta toată slava Mea, voi rosti 
numele lui Iahve înainte ta (...). 

Faţa Mea însă nu o vei putea s-o vezi, că 
nu poate vedea omul faţa Mea şi să 
trăiască”>»?. 

«Duh este Dumnezeu...»*; ne spune 
Domnul lisus Hristos!... 

„Suflarea de viaţă” este duh ceresc care 
a făcut ţărâna să aibă viaţă. Această 
substanţă spirituală, sufletul, prin cele trei 
facultăţi ale sale: raţiunea, sentimentul şi 
voinţa -, poate să pericliteze echilibrul 
dihotomic. O judecată de valoare făcută de 
creştinul mileniului trei pe seama unui tablou 
de Rembrant pune în mişcare facultăţile sufle- 
teşti. Rațiunea poate să împingă sufletul, să 
acţioneze hotărâtor asupra trupului. In tot 
acest timp, nici trupul creştinului nu rămâne 
indiferent în faţa situaţiei prezentată de noi. 


1 Facerea 2, 7. 


2 Ieşirea 33, 18-20. 
3 Ioan 4, 24. 

Simţul olfactiv poate să redea impresia falsă 
că respectivul (creştin) se află în plin secol 
XVI. Mirosul păstrat de vopseaua de pe pânza 
menţionată aduce informații prețioase 
sistemului nervos central. Mai mult, cei doi 
ochi ai creştinului nostru pot aduce imagini 
plăcute trupului, dar respingătoare pentru 
suflet. Şi invers!... 

Acest: du-te! vino!, caracterizează fiinţa 
umană. Numai omul care se lasă călăuzit de 
un ideal major poate să menţină (sau să 
restabilească) echilibrul dintre suflet şi trup. 
Componenta psihică, ca produs al întregului 
sistem nervos (periferic şi central), poate fi 
hotărâtoare (în cele mai multe cazuri!) pentru 
menţinerea unei armonii în fiinţa noastră: 
între trup şi suflet. 

Omul mileniului trei - mai mult ca 
oricând - este marcat de dezacordul 
(permanent) dintre cele două părți 
constitutive ale creaturii. Cauzele sunt 
multiple!... În încercarea de aş trata 
componenta psihică, individul nostru 
confundă sufletul (parte constitutivă a fiinţei 
umane) cu psihicul, ca produs al sistemului 
nervos; ca produs al trupului. Şi ajunge să 
spună asemenea apostolului Pavel: «Căci nu 
fac binele pe care îl voiesc, ci răul pe care nu- 
l voiesc, pe acela îl săvârşesc».!. 


1 Romani 7, 19. 

Ce este de făcut?! Ne spune (tot) Pavel: 
«Duhul însuşi mărturiseşte împreună cu 
duhul nostru că suntem fii ai lui Dumnezeu». 

Dacă duhul nostru (sufletul) mărturiseşte 
că nu suntem (nişte) orfani abandonaţi în 
mijlocul creaţiei, atunci trebuie să ne căutăm 
Tatăl Ceresc, pe Elohim. Chiar şi la început 
de mileniu trei... 

Cum putem întreprinde această căutare 
spirituală? Este dată oricui această 
posibilitate?! 

Toţi oamenii (indiferent de religiei, rasă, 
sex etc.) sunt creaţi după chipul şi 
asemănarea Creatorului. Au aceiaşi 
protopărinţi: Adam şi Eva. (Cf. Facerea cap. 
1, 2, 3). Nu toţi putem fi precum patriarhul 
Avraam, care, după cum spune Scriptura: 
«Avraam a crezut lui Dumnezeu şi i s-a socotit 
lui ca dreptate»?. 

Omul mileniului trei, pentru aş păstra 
armonia finţială (suflet-trup), trebuie să caute 
cu duhul său pe Creatorul-Elohim. 
Rugăciunea fiind modalitatea prin care omul 
se poate ridica - trupeşte şi sufleteşte - 
deasupra cotidianului; privind spre Cer. Astfel 
îşi armonizează componentele fiinţei sale; 
printr-o credinţă lucrătoare în iubire. «lar 
credinţa este încredințarea celor nădăjduite, 


1 Romani 8, 16. 
2 Romani 4, 3. 

dovedirea lucrurilor celor nevăzute»!. Şi 
continuă apostolul neamurilor: «Prin ea, cei 
din vechime au dat buna lor măsură»?. 

Ajuns la starea de sinergism - împreună 


lucrare -, de comuniune, creştinul trece 
nevătămat  (trupeşte şi  sufleteşte) peste 
obstacolele „propuse” de societatea 


mileniului trei. 

De aceea trebuie să «Slăviţi, dar, pe 
Dumnezeu în trupul vostru şi în duhul vostru, 
care sunt ale lui Dumnezeu». 

Rugăciunea antrenează după sine 
credinţa, fapta şi iubirea semenului în care se 
oglindeşte Chipul lui Elohim. 

Omul mileniului trei a fost şi el chemat la 
mântuire. 

Rămâne de văzut dacă va avea armonia 
finţială (trup-suflet) necesară înălţării privirii 
lui spre Cer. 


1 Evrei 11, 1. 
2 Evrei 11, 2. 
31 Corinteni 6, 20. 

II. 
CREDINŢA LUI ABRAHAM 

«Istoria misticii iudaice - scrie Dan 
Cohn Sherbok' (în „Mistica iudaică, Edit. 
Hasefer, Bucureşti, 2000”) - îşi are 
originea în întâlnirea lui Dumnezeu cu 
vechii israeliți. În cartea Genezei, 
Dumnezeu i-a spus lui Abraham să plece 
din Ur spre Canaan. Credinţa lui 
Abraham este apoi pusă la încercare; 
Dumnezeu îi poruncește să-şi jertfească 
fiul, pe Isaac; dar când un mesager divin 
îi cere lui Abraham să se oprească, viaţa 
lui Isaac este cruţată (...)» 

Chemarea lui Avraam! - pentru fiii care 
se trăgeau din Canaan şi lafet - avea să-şi 
găsească împlinirea în  protoevanghelia 
Domnului: «Duşmănie voi pune între tine şi 
între femeie, între sămânţa ta şi sămânţa ei, 
aceasta îţi va zdrobi capul iar tu îi vei înţepa 
călcâiul» (Facerea 3, 15). 

După ce «fosta cuvântul Domnului către 
Avram...» (Facerea 15, 1); «...Domnul S-a 
arătat iarăşi lui Avraam la stejarul Mamyvri, 


* Vezi Pr. dr. Leon Dură, Pomul Vieţii, Edit. Logos, 
2005. 

1 Apud Alfred Hârlăoanu, O istorie a Mozaismului 
şi a Israelului Antic, Edit. Nemira, 2001. 

într-o zi pe la amiază, când şedea el în uşa 
cortului său (Facerea 18, 1) „...Domnul S-a 
arătat iarăşi lui Avraam...» 

„...S-a arătat...” 

Cum de a putut localiza patriarhul 
Avraam!, în cei trei Oameni care stăteau 
înaintea lui, pe Domnul Dumnezeu? Oare nu 
cunoştea Avraam glasul Celui care îi chemase 
la o viaţă nouă, la un dialog perpetuu, etern, 
potrivit cu credinţa celui plecat din Unul 
Caldeii: «După aceea a zis Domnul către 
Avram: ieşi din pământul tău, din neamul tău 
şi din casa tatălui tău şi vino în pământul pe 
care ţi-l voi arăta Eu. 

Şi Eu voi ridica din tine un popor mare, 
te voi binecuvânta, voi mări numele tău şi vei 
fi izvor de binecuvântare. 

Binecuvânta-voi pe cei ce te vor 
binecuvânta, iar pe cei ce te vor blestema îi 
voi blestema; şi se vor binecuvânta întru tine 
toate neamurile pământului» (Facerea 12, 1- 
3). Avram a ascultat, după care (în timp) a 
început să dialogheze cu Domnul. Când avea 
nouăzeci şi nouă de ani, «lar când era Avram 
de nouăzeci şi nouă de ani, i S-a arătat 
Domnul şi i-a zis: Eu sunt Dumnezeul cel 
Atotputernic; fă ce-i plăcut înaintea Mea şi fii 
fără prihană (...)» (Facerea 17, 1). 

„...S-a arătat Domnul...” 


1 Ibidem. 

«Încetând apoi Dumnezeu de a mai vorbi 
cu Avraam, S-a înălţat de la el» (Facerea 17, 
22). 

„... S-a înălţat de la el...” Nu avem de-a 
face cu o „imagine virtuală” a Domnului 
Dumnezeu, dar nici cu o întrupare a Fiului. 
Nu sosise (încă) „plinirea vremii” (Gal. 4, 4), 
iar Duhul lui Dumnezeu (Facerea 1, 2) nu se 
mai purta pe deasupra apelor. 

«Este oare ceva cu neputinţă la 
Dumnezeu?» (Facerea 18, 14) sau: «lisus, 
privind la ei, le-a zis: La oameni lucrul e cu 
neputinţă, dar nu la Dumnezeu. Căci la 
Dumnezeu toate sunt cu putinţă» (Mc. 10, 
27). Chiar şi pacea din sufletul omului 
mileniului trei! 

Domnul Dumnezeu vorbeşte din nou cu 
Avraam!, dar de această dată El îşi dezvăluie 
voinţa printr-un mesager divin. 

«...Dumnezeu a încercat pe Avraam şi l-a 
zis: „Avraam, Avraam!” iar el a răspuns: 
„lartă-mă!”. 

Şi Dumnezeu i-a zis: „la pe fiul tău, pe 
Isaac, pe singurul tău fiu, pe care-l iubeşti, şi 
du-te în pământul Moria şi adu-l acolo ardere 
de tot pe un munte, pe care ţi-l voi arăta 
Eu!”» (Facere 22, 1-2). 

Un om vorbeşte cu Dumnezeu! Ce vreţi 
mai multă cinste ca aceasta!... Dialogul este 


1 Apud Fernand Comte, Marile figuri ale Bibliei, 
trad. Mihaela Voicu, Edit. Humanitas, f.a. 


21 


Pr. dr. LEON DURĂ 


direct, cu autoritate de Creator, dar şi cu 
ascultare din partea interlocutorului, din 
partea patriarhului Avraam. 

Acel: „...i-a zis...” ne face să vedem (cu 
ochii credinţei) pe Avraam în faţa Domnului 
Dumnezeu; faţă către faţă. Nu este patriarhul 
care răspunde: „lată-mă!”. În cazul în care 
Avraam auzea numai vocea lui Dumnezeu ( cu 
siguranţă), autorul biblic (Moise) ar fi pus în 
gura patriarhului cuvintele (fireşti în astfel de 
situaţie): „te ascult,  Doamne!”, s-au 
„Porunceşte Doamne!” (A se vedea textul 
ebraic). 

«lar dacă au ajuns la locul, de care-l 
grăise Dumnezeu a ridicat Avraam, acolo 
jertfelnic, a aşezat lemnele pe el şi, legând pe 
Isaac, fiul său, l-a pus pe jertfelnic, deasupra 
lemnelor. 

Apoi şi-a întins Avraam mâna şi a luat 
cuțitul, ca să junghie pe fiul său. 

Atunci îngerul Domnului a strigat către 
el din cer şi a zis: „Avraam, Avraam!” 
Răspuns-a acesta: lată-mă! lar îngerul a zis: 
„Să nu-ţi ridici mâna asupra copilului, nici să-i 
faci vreun rău, căci acum cunosc că te temi 
de Dumnezeu şi pentru Mine n-ai cruțat nici 
pe singurul fiu al tău”» (Facerea 22, 9-12). 

În versetele citate observăm că imaginea 
Domnului Dumnezeu este întărită de 
expresia: „...au ajuns la locul de care-i grăise 
Dumnezeu...” (v. 9). 

Dumnezeu îi grăise lui Avraam..., dar şi 
„îngerul Domnului a strigat către el din 
cer...”. A strigat din cer!... Şi ce s-a 
întâmplat? Patriarhul Avraam îi răspundea: 
„lată-mă!” (v. 11). 

Ce putem spune noi, oameni ai mileniului 
trei, despre imaginea Domnului -, când Isaac 
a fost adus spre jertfă? 

Se pare că întreaga noastră remarcă cu 
privire la dialogul „faţă către faţă” - dintre 
Dumnezeu şi patriarhul Avraam, cade. De ce? 
Pentru că răspunsul lui Avraam, la strigarea 
îngerului din cer, este la fel cu cel dat la 
strigarea lui Dumnezeu: „lată-mă?”. 

La versetul 1 avem de-a face cu 
omniprezenţa Creatorului, fără a se identifica 
cu creaţia Sat. In cel de-al doilea caz, 
Dumnezeu îşi dezvăluie voinţa sa printr-un 
mesager divin. De ce? Îngerul trebuia să se 
facă prezent lui Avraam printr-o voce 
poruncitoare: „Îngerul Domnului a strigat 
către El...” (v. 11); în timp ce în v. 1, 
„Dumnezeu a încercat pe Avraam şi i-a zis...” 

Dumnezeu nu vroia să-i impună lui 
Avraam să aducă ca jertfă pe unicul său fiu, 
pe Isaac. Sfânta Scriptură spune că l-a 
încercat pe el, vorbindu-i deci „faţă către 
faţă” şi nu din cer!... Asistăm deci la o 
imagine a Creatorului - Persoană, dar nu 


1 Apud Sfântul loan Damaschin, Dogmatica, Edit. 
Scripta, Bucureşti, 1993. 

întrupat?, cum s-a mai spus în această mo- 
destă exegeză a textului sacru. 
* 


* * 


Imaginea Dumnezeului patriarhilor apare 
şi în vise. Dumnezeu se făcea cunoscut 
patriarhului Iacov printr-o viziune, în plin 
somn, după asfinţitul soarelui. lată ce ne 
spune Sfânta Scriptură: «Ajungând însă la un 
loc, a rămas să doarmă acolo, căci asfinţise 
soarele. Şi luând una din pietrele locului 
aceluia şi punându-şi-o căpătâi, s-a culcat în 
locul acela. 

Şi a visat că era o scară, sprijinită pe 
pământ, iar cu vârful atingea cerul; iar îngerii 
lui Dumnezeu se suiau şi se pogorau pe ea. 

Apoi S-a arătat Domnul în capul scării şi 
i-a zis. „Eu sunt Domnul, Dumnezeul lui 
Avraam, tatăl tău, şi Dumnezeul lui Isaac. Nu 
te teme! Pământul pe care dormi ţi-l voi da ţie 
şi urmaşilor tăi. 

Urmaşii tăi vor fi mulţi ca pulberea 
pământului şi tu te vei întinde la apus şi la 
răsărit, la miazănoapte şi la miazăzi, şi se vor 
binecuvânta întru tine şi întru urmaşii tăi 
toate neamurile pământului”» (Facerea 28, 
11-14). 


2 Apud Pr. Prof. dr. Dumitru Stăniloae, Chipul 
Nemuritor al lui Dumnezeu, Edit. Mitropoliei Olteniei, 
Craiova. 

«Această imagine a unei scări urcând 
spre cer - spune Dan Cohn Sherbok în 
„Mistica iudaică” (Edit. Hasefer, Bucureşti, 
2000) - a devenit, în gândirea iudaică de mai 
târziu, un simbol pentru ascensiunea 
cerească a sufletului, spre tărâmul divin» 
(pag. 56-57). Acest simbol s-a prelungit, 
amplificându-se în jurul persoanei Domnului 
lisus Hristos -, în creştinism. 

A vedea pe Dumnezeu în vis nu a fost dat 
oricui. 

Să nu uităm faptul că patriarhul Iacob 
era un ales al Domnului, iar visul lui avea să 
devină realitate. Să credem în puterea 
viselor? Suntem noi aleşi ai Celui 
Preaputernic? Când eşti alesul Lui, dialogul 
cu divinitatea se întreţine în diferite moduri, 
chiar şi prin intermediul visului?. În vis, 
imaginea Creatorului apare ca o făgăduinţă: 
«De va fi Domnul Dumnezeu cu mine şi mă va 
povăţui în calea aceasta, în care merg eu 
astăzi, de-mi va da pâine să mănânc şi haine 
să mă îmbrac; 

Şi de mă voi întoarce sănătos la casa 
tatălui meu, atunci Domnul va fi Dumnezeu 
meu. 

lar piatra aceasta, pe care am pus-o 
stâlp, va fi pentru mine casa lui Dumnezeu şi 


1 Ibidem. 


2 Apud Flavius Josephus, Antichităţi iudaice (1), 
Edit. Hasefer, Bucureşti, 2002. 

din toate câte-mi vei da Tu mie, a zecea parte 
o voi da ţie» (Facerea 28, 20-22). 

Neîncrezător (la început), Iacov avea să- 
şi întărească credinţa în casa lui Laban, 
alături de soțiile sale: Lia şi Rahila. Naşterea 
lui Iosif din pântecele Rabhilei întărea pentru 
vecie visul patriarhului, iar cele douăsprezece 
seminţii ale lui Israel aveau să aducă 
mântuire neamurilor. 

Nu numai în vis a văzut patriarhul Iacov 
pe Dumnezeu „în faţă”. lată ce ne relatează 
Sfânta Scriptură: «Rămânând Iacov singur s-a 
luptat cineva cu dânsul până la revărsatul 
zorilor. 

Văzând însă că nu-l poate răpune Acela, 
S-a atins de încheietura coapsei lui şi i-a 
vătămat lui lacov încheietura coapsei, pe 
când se lupta cu el. 

Şi i-a zis: Lasă-Mă să plec, că s-au ivit 
zorile! Iacov i-a răspuns: Nu Te las până nu 
mă vei binecuvânta. 

Şi la întrebat Acela: care îţi este 
numele? Şi el a zis: Iacov! 

Zisu-i-a Acela: De acum nu-ţi va mai fi 
numele Iacov, ci Israel te vei numi, că te-ai 
luptat cu Dumnezeu şi cu oamenii şi ai ieşit 
biruitor! Şi a întrebat Iacov, zicând: Spune-mi 
şi Tu numele Tău! lar acela a zis: Pentru ce 
întrebi de numele Tău! El e minunat. Şi l-a 
binecuvântat acolo. 

Şi a pus lacov locului aceluia numele 
Peniel, adică faţa lui Dumnezeu, căci şi-a zis: 
Am văzut pe Dumnezeu în faţă şi mântuit a 
fost sufletul meu!» 

«În Biblie - spune acelaşi Dan Cohn 
Sherbok - întâlnirea lui Dumnezeu cu supuşii 
săi ia forma mai concretă, aşa cum este cazul 
confruntării lui Iacov cu îngerul la gura râului 
Iaboc, unde Dumnezeu i-a dat numele cel nou, 
Israel. Aici, Iacob e descris luptându-se cu un 
om, deşi, ulterior această persoană este 
considerată Dumnezeu însuşi. Din acest 
motiv, Iacov a numit locul „Peniel”, întrucât 
aici l-a văzut pe Dumnezeu faţă în faţă». 

Determinarea cu care a luptat Iacov era 
forţa dată de credinţa tare în Dumnezeul cel 
adevărat: Dumnezeu lui Avraam, Dumnezeul 
lui Isaac, căci erau prezente în inima lui 
cuvintele: „Dumnezeul lui Avraam şi frica lui 
Isaac” (Facerea 31, 42). 

Nu putea să vadă pe Dumnezeu „faţă în 
faţă” şi să rămână acelaşi om de dinainte de 
miracol. Transformarea avea să devină 
vizibilă şi celor din jur, când, la răsăritul 
soarelui, Iacov  „şchiopăta din pricina 
şoldului” (v. 31). Apelativul de Israel, dat de 
Domnul lui Iacov, avea să confirme peste 
veacuri determinarea, tăria credinţei şi bună- 
voinţa găsite de patriarh, şi prin el, de fiii lui 
Israel, în faţa Creatorului. Aşa a apărut 

imaginea lui Dumnezeu în faţa lui Iacov şi aşa 
se va păstra peste veacuri. 
* 


* * 


În „controversata” epistolă către Evrei, 
Sfântul Apostol Pavel vede în Melchisedec, 
regele Salemului, pe cel care preînchipuie (în 
chip văzut) rânduiala preoţiei. Hristos Însuşi, 
Preot după rânduiala lui Melchisedec: 

«Tu eşti Preot în veac după rânduiala lui 
Melchisedec» (Evr. 5, 6). 

«Căci acest  Melchisedec!, rege al 
Salemului, preot al lui Dumnezeu cel 
Preaînalt, care a întâmpinat pe Avraam, pe 
când se întorcea de la nimicirea regilor şi l-a 
binecuvântat, 

Căci Avram i-a dat şi zeciuială din toate, 
se tâlcuieşte mai întâi: rege al dreptăţii, apoi 
şi rege al Salemului, adică rege al păcii (...)» 
(Evr. 7, 1-2). 

Dacă, în acelaşi timp, deschidem Sfânta 
Scriptură la cartea Facerea, cap. 14, v. 17-20, 
înţelegem că Avram, în calitate de conducător 
de oaste, este întâmpinat de „preotul 
Dumnezeului celui Preaînalt”, cu pâine şi vin; 
citez: «Şi când se întorcea Avraam, după 


1 Apud Sf. Ioan Chrisostom, Comentariile sau 
Explicarea  Epistolei către Evrei, trad. Theodosie 
Athanasiu, Edit. Tipografia  Cărţilor  Bisericeşti, 
Bucureşti, 1923. 

înfrângerea lui Kedarlaomer şi-a regilor uniţi 
cu acela, i-a ieşit înainte regele Sodomei în 
valea Save, care astăzi se cheamă valea 
Regilor» (v. 17). Prin închinăciunea adusă de 
regele Sodomei în valea Save, asistăm la o 
recunoaştere a supremaţiei Dumnezeului 
oştirii lui Avram, şi implicit a lui Avram. 

«lar Melchisedec, regele Salemului, I-a 
adus pâine şi vin. Melchisedec acesta era 
preotul Dumnezeului celui Preaînalt. 

Şi a binecuvântat Melchisedec pe Avram 
şi a zis: Binecuvântat să fie Avram de 
Dumnezeu cel Preaînalt, Ziditorului cerului şi 
al pământului. 

Şi binecuvântat să fie Dumnezeul cel 
Preaînalt, Care i-a dat pe vrăjmaşii tăi în 
mâinile Tale! Şi Avram i-a dat lui Melchisedec 
zeciuială din toate». 

Binecuvântarea lui Melchisedec se 
înţelege ca o continuare (harică) la ceea ce a 
zis Însuşi Domnul către Avram: «Binecuvânta- 
voi pe cei ce te vor binecuvânta, iar pe cei ce 
te vor blestema îi voi blestema (...)> (Fac. 12, 
3). 

În epoca patriarhilor, mai marele „casei”, 
îndeplinea în acelaşi timp şi functia 
sacerdotală, de preot-săvărjitor (a se vedea 
Isaac adus spre jertfă - cap. 23). În acţiunea 
de a da zeciuiala lui Melchisedec vedem pe 
Avram Evreul - conducătorul de oaste -, cel 
care «a adunat oamenii săi de casă, trei sute 

optsprezece, şi a urmărit pe vrăjmaşi (...) şi 
oamenii săi i-au bătut (...)» (Fac. 14, 14-15); şi 
nicidecum pe sacerdotul Avram; pe cel care a 
zidit jertfelnic Domnului în Canaan (Fac. 12, 
7). 

Ca rege, Avram trebuia să primească 
binecuvântarea  biruinţei din mâna unui 
sacerdot al păcii; a unui drept al Dumnezeului 
celui Preaînalt. Acest Dumnezeu era Cel care 
îl alesese pe Avram, zicându-i: «leşi din 
pământul tău şi vino în pământul pe care ţi-l 
voi arăta Eu. 

Şi Eu voi ridica din tine un popor mare, 
te voi binecuvânta, voi mări numele tău şi vei 
fi izvor de binecuvântare (...)» (Fac. 12, 1-2). 

De ce Dumnezeu cel Preaînalt, Ziditorul 
cerului şi al pământului, a chemat pe Avram 
şi nu a ales pe Melchisedec, care (deja) locuia 
în pământul sfânt al  Canaanului? Ne 
luminează tot Apostolul Neamurilor, care 
întreabă: «Ce vom zice dar? Nu cumva la 
Dumnezeu este nedreptate? Nicidecum! 

Căci grăieşte către Moise: Voi milui pe 
cine vreau să-l miluiesc şi Mă voi îndura de 
cine vreau să Mă îndur. 

Deci, dar, nu este nici de la cel care 
voieşte, nici de la cel ce aleargă, ci de la 
Dumnezeu care miluieşte» (Rom. 9, 14-16). 

Dumnezeu miluieşte pe Avraam, şi prin 
el, un popor mare; popor prin care avea să 

vină mântuirea neamurilor: «că mântuirea din 
iudei este» (In. 4, 22). 

In atotînţelepciunea divină, Melchisedec, 
regele Salemului, reprezentantul neamurilor, 
avea să trăiască (prin credinţă şi dreptate) în 
mijlocul popoarelor politeiste care locuiau în 
Canaanul biblic. Sfântul Apostol Pavel îl 
revendică pe Melchisedec drept părintele 
neamurilor trăitoare în umbra păcatului 
protopărinţilor; care la „plinirea vremii” (Gal. 
4, 4): «fără Tată, fără mamă, fără spiţă de 
neam, neavând nici început al zilelor, nici 
sfârşit al vieţii, ci asemănat fiind Fiului lui 
Dumnezeu, el rămâne preot pururi» (Evrei 7, 
3). Dar numai atât! 

Dreptul întâiului născut nu i se va lua lui 
Avraam niciodată; ca o întărire a Scripturilor: 
«cel mai mare va sluji celui mai mic, precum 
este scris: pe Iacov l-au iubit, iar pe Isav l-au 
urât» (Rom. 9, 12-13). 

Pentru a înţelege mai bine întâlnirea lui 
Melchisedec cu patriarhul Avram, trebuie să 
„Trăsfoim” Sfânta Scriptură şi să zăbovim 
asupra textului de la cartea Numirii cap. 22- 
cap. 24. «(...) Aşa grăieşte Valaam, fiul lui 
Beor; aşa grăieşte bărbatul cel ce vede cu 
adevărat, 

Cel ce ascultă cuvintele lui Dumnezeu, 
cel ce are ştiinţă de la Cel Preaînalt şi vede 
descoperirile lui Dumnezeu, ca în vis, dar 
ochii îi sunt deschişi: îl văd, dar acum încă nu 

este; îl privesc, dar nu de aproape; o stea 
răsare din Iacov; un toiag se ridică din Israel 
şi va lovi pe căpeteniile Moabului şi pe toţi fiii 
lui Set îi va zdrobi. 

Lua-va de moştenire pe Edom şi va 
stăpâni Seirul vrăjmaşilor săi şi Israel îşi va 
arăta puterea. 

Din Iacov se va scula Cel ce va stăpâni cu 
putere şi va pierde pe cei ce vor rămâne în 
cetate» (Num. 24, 15-19). 

Drumul către pomul vieţii trecea şi pe la 
dreptul Valaam, dar nu se oprea acolo!... Prin 
prezenţa unui drept, Valaam, lumea păgână 
îşi recăpăta vigoarea adormită de păcat. 
Poporul biblic (însă) prin binecuvântarea 
dreptului întrezărea steaua lui Iacov şi toiagul 
ce se va ridica din Israel. Odată cu Valaam, 
neamurile toate nădăjduiau, dar le lipsea 
Legea, călăuza către Hristos. (Gal. 3, 24). 

Oaze de binecuvântare, într-o lume 
rătăcită - departe de adevăr, dreptate şi 
lumină - Melchisedec, precum şi Valaam, 
mărturisesc legătura Domnului Dumnezeu Cel 
Atotputernic cu neamurile, cu popoarele 
pierdute în necunoaştere. Până la întruparea 
Domnului lisus Hristos (Gal. 4, 4) această 
firavă legătură se va menţine sporadic (a se 
vedea Rahab; Iosua cap. 2; Rut), dar cu folos 
pentru neamuri. 

* 

Pentru poporul evreu, calea către pomul 
vieții s-a oprit pentru un timp în Sfânta 
Sfintelor din Templul de la Ierusalim (cel al 
lui Solomon şi Zorobabel), dar se continuă 
astăzi în Sinagogă; locaşul în care Tora se 
citeşte cu lacrimi de biruinţă. 

Popoarele care au primit pe Hristos, ca 
Om adevărat şi Dumnezeu adevărat: «Eu sunt 
Calea, Adevărul şi Viaţa» (In. 14, 6), continuă 
să creadă în prezenţa Trupului (adevărat); şi 
a Sângelui (adevărat) din timpul epiclezei (în 
biserici); Legământul Legii celei noi, ca o 
continuare a adevărului şi a dreptăţii lui 
Dumnezeu în lume. 

* 


* * 


Numai în lăcaşul de închinare, în biserica 
unde Hristos se aduce ca jertfă pe Sine (Luca 
cap. 22), putem vorbi de o apropiere de 
Templul din Ierusalim; locul unde se aduceau 
arderile de tot. Nu acelaşi lucru se poate 
spune de „casele de adunare” ale lumii 
creştine protestante. Acolo, lisus nu se mai 
aduce jertfă pe Sine, rămânând departe de 
lume, de egocentrismul specific 
denominaţiunilor rătăcite. 

Cu Hristos şi prin Hristos, neamurile 
continuă să nădăjduiască şi să trăiască 
aproape de «Dumnezeu lui Avraam, 

Dumnezeul lui Isaac şi Dumnezeul lui 
Iacov...» (Mt. 22, 32). 


* * 


Domnul Dumnezeu nu S-a revelat oricând 
şi oricui. Paza bună a gândului a înmugurit 
totdeauna în inima curată, fără întuneric, 
scăldată de sângele virtuţii, acoperită de 
slava lui Dumnezeu. Îngerul păzitor vorbea cu 
alesul Domnului numai atunci când era 
chemat în rugăciune. 

În cartea leşirea, Moise îşi regăseşte 
biruinţa într-un rug care ardea. Flacăra 
mistuitoare nu putea să mistuie iubirea 
Creatorului revărsată în lume. Natura însăşi 
se sfinţea, iar Moise privea cu ochii credinţei 
spectacolul divin. Un spectacol în Doi: om şi 
Dumnezeu. Asistăm la un nou început. 

Praful păcatului' ascunsese de mult 
lumina curată a protopărinţilor Adam şi Eva. 
Cu omul, Dumnezeu încheia actul creaţiei; tot 
cu el avea să o continue. 


* Vezi Jakob J. Petuchowski, Clemens Thoma, 
Lexiconul Herder - al întâlnirii iudeo-creştine, Edit. 
Humanitas, Bucureşti, 2000, p. 197 ş.u. «...păcatul 
originar este un punct important de deosebire între 
iudaism şi creştinism: creştinii cred în el, evreii nu. (...) 
Totuşi... înclinația de a păcătui a omului (şi nu numai a 
biblicului Adam!) se exprimă destul de des în biblia 
ebraică (...)» 

Ce reprezenta Moise în faţa Creatorului!? 
Pentru Dumnezeu, Moise era „partener” de 
dialog; după chipul şi asemănarea Sa. 

Să fi fost Moise numai un păstor rătăcitor 
pe muntele Domnului, Horeb? Inocenţa lui 
Moise se datora Interlocutorului divin: „lar 
acolo i S-a arătat îngerul Domnului într-o pară 
de foc, ce ieşea dintr-un rug; şi a văzut că 
rugul ardea, dar nu se mistuia” (leşirea 3, 2). 
După care, îngerul se face nevăzut; el vestise 
lui Moise prezenţa Creatorului pe muntele 
Sinai. Domnul Dumnezeu (Însuşi) începe dia- 
logul (care se continuă şi astăzi) cu Moise. 
Patru sute de ani de tăcere, de suferinţă şi 
lacrimi care au mişcat Cerul. Îndrăzneala lui 
Moise este pe măsura sufletului său: „lar dacă 
a văzut Domnul că se apropie să privească, a 
strigat la el Domnul din rug şi a zis: Moise! 
Moise!. Şi el a răspuns: Ilată-mă, Doamne!”. 

Nu se putea o libertate mai mare pentru 
om!... Moise putea să accepte sau să nu 
accepte dialogul (divin) cu Creatorul. Nu 
curiozitatea l-a îndemnat pe Moise „ca să se 
apropie să privească”, ci nădejdea în clipa 
eternă a izbăvirii poporului ales din mâna de 
fier a Faraonului. 

Moise păştea oile lui Ietro, socrul său, cu 
sufletul greu, plin de amărăciune pentru fraţii 


1 Apud Philon din Alexandria, Viaţa lui Moise, 
Edit. Hasefer, Bucureşti, 2003. 

săi aflaţi în robie?. Fiecare piatră care se 
ridica în faţa lui se sublima în înger izbăvitor. 
Focul credinţei sale interioare îşi căuta 
izvorul şi pacea. Şi Domnul a zis: „Nu te 
apropia aici! Ci scoate-ţi încălţămintea din 
picioarele tale, că locul pe care calci este 
pământ sfânt” (leşirea 3, 5). Era, de fapt, 
ceea ce căuta Moise prin pustie: pământ 
sfânt, călcat de Dumnezeu. 

Ca imagine, Creatorul ne apare (din nou) 
un Dumnezeu-Persoană: „şi şi-a acoperit 
Moise faţa sa, că se temea să privească pe 
Dumnezeu” (Ieşirea 3, 6). Se temea să 
privească, dar nu se temea să asculte! De ce? 
Moise nu putea, în acelaşi timp, să privească 
şi să asculte. Era prea mult...; chiar şi pentru 
el. Dacă s-ar fi mulţumit (numai) să privească, 
ar fi rămas tributar puterii sale (omeneşti) de 
a înţelege mesajul (codificat) divin. Simţul au- 
ditiv (îi) făcea să vibreze întreaga-i fiinţă. 
Cuvântul lui Dumnezeu devenea adevăr întru 
numire: „Eu sunt Dumnezeul tatălui său, 
Dumnezeul lui Avraam şi Dumnezeul lui Isaac 
şi Dumnezeul lui Iacov!” (Ieşirea 3, 6). 

Participarea teandrică a lui Moise la 
dialog, a determinat pe Domnul să zică: „Am 
văzut necazul poporului Meu în Egipt şi 
strigarea lui de sub apăsători am auzit şi 
durerea lui o ştiu” (leşirea 3, 7). Chiar şi 


> Apud Grigorie de Nyssa, Viaţa lui Moise, Edit. 
Paralela 45, Piteşti, 2001. 

pentru Dumnezeu „auzul” devenise firul roşu 
de lână care purta viaţa şi suferinţa poporului 
evreu la Ceruri. Nu va scrie (peste veacuri) 
Sfântul Evanghelist Ioan cu slove insuflate de 
Sus: „La început era Cuvântul şi Cuvântul era 
la Dumnezeu şi Dumnezeu era Cuvântul” 
(loan 1, 1). 

„lată dar că strigarea fiilor lui Israel a 
ajuns până la Mine şi am văzut chinurile lor, 
cu care-i pedepsise Egiptenii” (leşirea 3, 9). 

Calea către pomul vieţii se ilumina din 
nou pentru fiii lui Avraam. Cuvântul lui 
Dumnezeu îl auzea Moise şi, odată cu el, 
întreg poporul ales asculta chemarea. 

* 


* * 


Când profetul Ilie vorbea cu Dumnezeu 
pe vârful unui munte, ca fiu al lui Israel, 
poporul ales rătăcea în necunoaştere. Numai 
profetul cerea lui Dumnezeu să extirpe 
rădăcina păcatului idolatriei. Singur însă se 
putea prăvăli în hăul rătăcirii. Numai 
Creatorul putea să-l scalde în lumina puterii 
cereşti, ca astfel să găsească calea spre 
pomul vieții, din care patriarhii poporului 
evreu au gustat cu credință şi dragoste în 
Iahve. 

De multe ori s-a întrebat profetul Ilie: 
dacă mai poate rezista printre necredincioşi; 
dacă mai poate urca frânghia credinţei; să 

urce Sus, la lumina ce sta ca o pată a căinţei 
pe fruntea lui Israel. 

Voluptatea n-a reuşit să stăpânească 
sufletul poporului rătăcit, sentimentul 
păcatului ieşit dintr-o inimă lacomă aducea 
neliniştea şi odată cu ea, moartea eresului 
sculptat de o daltă păgână. 

Profetul Ilie găsea oaza plină de apa 
vieţii din care Moise sorbise bucuria 
eternității. Dar să ascultăm textul Sfintei 
Scripturi: 

„Şi s-a sculat Ilie şi a mâncat şi a băut şi, 
întărindu-se cu acea mâncare, a mers 
patruzeci de zile şi patruzeci de nopţi, până la 
Horeb, muntele lui Dumnezeu. 

Şi a intrat acolo într-o peşteră şi a rămas 
acolo. Şi iată cuvântul Domnului a fost către 
el şi i-a zis: Ce faci aici, Ilie? 

Iar Ilie a zis: cu râvnă am râvnit pentru 
Domnul Dumnezeul Savaot, căci fiii lui Israel, 
au părăsit legământul Tău, au dărâmat 
jertfelnicele Tale şi pe prorocii Tăi i-au ucis cu 
sabia, rămânând numai eu singur, dar caută 
să ia şi sufletul meu! 

A zis Domnul: leşi şi stai pe munte 
înaintea feţei Domnului! Că iată Domnul va 
trece şi înaintea Lui va fi vijelie năpraznică ce 
va despica munţii şi va sfărâma stâncile, dar 
Domnul nu va fi în vijelie. După vijelie va fi 
cutremur, dar Domnul nu va fi în cutremur. 


38 


PĂMÂNT ŞI CENUȘĂ 


După cutremur va fi foc, dar nici în foc 
nu va fi Domnul. Iar după foc va fi adiere de 
vânt lin şi acolo va fi Domnul” (III Regi 19, 8- 
12). 

Focul Duhului lui Dumnezeu încălzea 
frământata pâine în aburul cald al credinței; 
devenea chemare pentru poporul evreu. 
Cetele de Heruvimi şi Serafimi slăveau în 
cântări adierea de vânt lin care aducea pe 
Domnul. Ilie se apropia în tăcere; întreaga-i 
ființă L-a chemat. În străfundul lui curat 
pâlpâia o licărire, o lumină a Adevărului 
etern. Profetul devenea bucuria Cerului, 
transfigurat şi plin de căinţă pentru poporul 
căzut în idolatrie. 

Domnul care vechea gândul profetului 
revărsa pacea Lui eternă peste muntele 
Horeb şi lumina diafană a Cerului acoperea 
calea care ducea spre pomul vieţii. 

Undeva, pe muntele Sinai, udat de picurii 
săraţi ai lacrimilor căzute din ochii curati, 
profetul Ilie gusta (înlăuntrul creaţiei) şi se 
hrănea cu putere din cuvântul Creatorului. 
Promisiunea făcută Profetului (de către 
Domnul) arunca mantia credinţei peste un 
popor cândva iubit de Dumnezeu. Mirosul de 
bună mireasmă duhovnicească se împărtăşea 
în curtea Templului (prin jertfa adusă de pro- 
fetul Ilie) tuturor fiilor lui Israel. 

Atunci a înţeles poporul rătăcit relaţia 
tainică cu „Dumnezeul lui Avraam, 

Dumnezeul lui Isaac şi Dumnezeul lui 
Iacov...” 

Izvor de lumină, Dumnezeul lui Israel 
trimitea lumina peste profetul Ilie. Fără de El, 
poporul, închis în singurătatea sa, uita de 
datoriile fată de Cer; se apropia de nefericire. 
Poporul evreu avea nevoie de Domnul. 
Dumnezeu alegea pe profetul Ilie. Numai el 
trăia în iubire, plin de credință şi cu venin 
către „proorocii” lui Baal. Domnul Dumnezeu 
a salvat poporul prin credinţa şi dreptatea lui 
Ilie. 


* * 


Chemarea profetului Isaia transcende 
drumul uitării şi al nedreptăţii. Moartea nu 
încheia existenţa poporului ales. Prin profetul 
Isaia, poporul biblic aspira la veşnicie. 
Sufletul transfigurat al profetului devenea 
potenţa fericirii promise. Existenţa pătată de 
moarte se purifica prin cuvântul profetului. 
Atingerea cerească venea odată cu trecerea 
(din viaţa dusă în imoralitate) la căinţă şi 
rugăciune. 

Prin chemarea la Adevăr, profetul Isaia 
participa teandric la iluminarea poporului, 
avertizându-l (în acelaşi timp) de dezastrul 
iminent. 

Odată cu fiii lui Israel, profetul trăia 
rătăcirea nădăjduind la adevăr, prin virtute. 

Profetul Isaia nu se simţea aruncat în 
lume, legătura cu Absolutul o identifica cu 
numele cel sfânt al lui Dumnezeu. Profetul 
căuta să mângâie cu privirea şi să certe cu 
cuvântul conştiinţa pervertită de neascultare 
a unui popor ales de Dumnezeu. Isaia 
participa detaşat de grijile trecătoare ale 
vieţii, într-o permanentă rază de lumină ce- 
rească. Plin de noroiul neascultării, poporul 
lui Dumnezeu avea nevoie de cineva care să-i 
readucă curățirea şi odată cu ea puritatea 
divină pierdută. 

Departe de izvorul vieţii, chinuit de 
moarte, poporul biblic refuza să vadă 
opacitatea dezastrului iminent. Poporul şi 
Isaia se luptau în prezenţa tăcută a 
Dumnezeului Savaot. Eliberarea din chingile 
nedreptăţii devenea izvor de apă curgătoare. 

„În anul morţii regelui Ozia, am văzut pe 
Domnul stând pe un scaun înalt şi măreț şi 
poalele hainelor Lui umpleau templul. 
Serafimii stăteau înaintea Lui, fiecare având 
câte şase aripi: cu două îşi acopereau feţele, 
cu două picioarele, iar cu două zburau. 

Şi strigau unul către altul, zicând: Sfânt, 
Sfânt, Sfânt este Domnul Savaot, plin este tot 
pământul de slava Lui! 

Din pricina acestor strigăte, porţile se 
zguduiau din ţâţânele lor, iar templul s-a 
umplut de fum. 

Şi am zis: Vai mie, că sunt pierdut! Sunt 
om cu buzele spurcate şi locuiesc în mijlocul 
unui popor cu buze necurate. Şi pe Domnul 
Savaot L-am văzut cu ochii mei! 

Atunci unul dintre serafimi a zburat spre 
mine, având în mâna sa un cărbune, pe care îl 
luase cu cleştele de pe jertfelnic. 

Şi l-a apropiat de gura mea şi a zis: lată 
s-a atins de buzele tale şi va şterge toate 
păcatele tale, şi fărădelegile tale le va curăța. 

Şi am auzit glasul Domnului care zicea: 
Pe cine îl voi trimite şi cine va merge pentru 
Noi? 

Şi am răspuns: lată-mă, trimite-mă pe 
mine!” (Isaia 6, 1-8). 

Calea către pomul vieţii era deschisă 
profetului Isaia. În sufletul poporului Său 
focul dragostei divine devenise scrum; suflet 
fără de drum... Din iubirea purtată de poporul 
evreu pentru Dumnezeu Savaot rămăsese 
(numai) chemarea lui Isaia. Dar fărâma 
aceasta de iubire se transforma în glas 
vorbitor care unea poporul biblic în drumul 
său spre Templul din Ierusalim. 

Glasul profetului Isaia străbătea 
Canaanul fără să tulbure minciuna umanităţii. 
Adevărul făcut cunoscut lui Moise pe muntele 
Sinai, puterea Dumnezeului Savaot, împingea 

poporul cu faţa în lumină. Isaia asculta 
chemarea asemenea unui om rătăcitor, 
întunecat de ceața neascultării. Credinţa 
profetului cunoştea dragostea Creatorului 
arătată poporului său. Clipa descoperirii lui 
Dumnezeu a adus tăria. Pentru Isaia, esenţa 
lucrurilor, descoperirea puterii divine - 
cunoaşterea deplină - se revelau prin 
cuvintele Domnului: „Du-te şi spune poporului 
acestuia: Cu auzul veţi auzi şi nu veţi înţelege 
şi, uitându-vă, vă veţi uita, dar nu veţi vedea” 
(Isaia 6, 9). 

Prin profetul Isaia, Domnul Dumnezeu 
dezlega pe pământ ceea ce în ceruri era 
frumos şi bun. Profetul săvârşea taina 
cerească fără să desfigureze universul: căuta 
pacea în lumina dumnezeiască. Reîntoarcerea 
la Creator a poporului ales - depăşirea vieţii 
vremelnice, bucuria împăcării - făcea din 
profetul Isaia o piatră de izbăvire, un jertfel- 
nic al iertării promise. Fructul dorinţei 
învârtoşase inima poporului şi urechile şi 
ochii se zăvorâseră. Dar nu pentru mult 
timp... „...zise Domnul: vor rămânea înaintea 
Mea, aşa va dăinui totdeauna seminţia 
voastră şi numele vostru” (Isaia 66, 22). 

* 


* * 


Calea către pomul vieţii ducea pe om pe 
treptele cele mai înalte ale desăvârşirii 

lăuntrice. Spiritul, partea  inefabilă a 
sufletului nemuritor, încerca să se rupă de 
neascultare. Când negura de patimi 
pătrundea în sufletul creaturii, virtutea se 
descoperea ca o fericire pierdută. Numai prin 
spirit omul se deosebea (deosebeşte) de 
celelalte vieţuitoare ale pământului. Prin el, 
omul comunica idei înălţătoare; prin spirit, 
creatura rămânea (trăitor) după chipul divin, 
satana încercându-i voinţa vremelnică. 

Când aleşii veterotestamentari au vorbit 
cu Dumnezeu, clipa divină a părut o veşnicie; 
se întrupa în cuvânt şi faptă. Prezenţa 
Creatorului devenea tăria, izvor de sfinţenie 
pentru cel care se adăpa din puterea divină. 

În momentele de tăcere, când rătăcirea 
atrăgea păcatul, dialogul dintre Iahve şi 
poporul evreu era întreţinut numai de cei 
aleşi de Dumnezeul Savaot. Conştiinţa profe- 
tului (sâmbure sfânt) încolţea la auzul 
mesajului divin. Profetul se identifica cu 
conaţionalii săi în măsura în care poporul 
cerea pocăinţa pentru primirea întru slavă a 
lui Iahve în Templul din Ierusalim. 
Îmbogăţirea conştiinţei prin rugăciune 
devenea pentru alesul Domnului un mijloc de 
trăire fericită, de apropiere a semenului, prin 
apariţia Creatorului. 

Când nu se împlinea mistic, alesul 
Domnului îşi continua calea nesfârşită spre 
pomul vieţii cu sufletul luminat de scrierile 

Sfintelor Scripturi, aşteptând ziua adierii 
divine, a dialogului dintre popor şi Dumnezeu. 

Egoismul a fost (şi este) supus 
însingurării, îi lipseşte împlinirea superioară, 
mistică, de a dialoga cu Dumnezeu. Patima 
satisface egoistului clipa trăită în imanent; 
transcenderea rămânând pietrificată în păcat. 
Când omul caută comunicare (dialogul) cu 
celălalt, mulţumirea sufletească se lasă 
aşteptată... Ne raportându-se la Creator, 
egoistul se situează într-o lume străină, 
departe de unirea tainică a rugăciunii curate. 

Profetul Ezechiel a fost îndemnat, i s-a 
cerut să atingă sacrul, pământul în care 
Dumnezeu locuia.  Deşertat de-a Lui 
eternitate, Iahve intra în dialog cu străfundu-i 
smerit al profetului Ezechiel. 

„— ...la râu Chebar (...) A fost cuvântul 
Domnului către mine, preotul lezechiel, fiul 
lui Buzi, la râul Chebar, în ţara Caldeilor. 
Acolo a fost peste mine mâna Domnului” 
(Ezechiel 1, 1-3). 

Puterea sacră cobora întreg universul în 
sufletul creat al profetului. In lunga lui 
chemare, „în ziua a cincea a lunii a patra”, 
Ezechiel ajunge să cunoască puterea lui 
Dumnezeu. Duhul Domnului l-a năpădit, cu a 
lui voie. Rațiunea profetului bucurându-se de 
Cel Nevăzut. Profetul devenea participant 
smerit la puterea dumnezeiască, fără a fi 
transformat în natura Lui cerească. 

Ezechiel sfârşea prin a deveni om 
sălăşluit de Duhul lui Dumnezeu, prin puterea 
cerească. Dumnezeu se descoperea profetului 
ca unui înger pământean: „Cum este curcu- 
beul ce se află pe cer la vreme de ploaie, aşa 
era înfăţişarea acelei lumini strălucitoare 
care-l înconjura. Astfel era chipul slavei 
Domnului. Şi când am văzut eu aceasta, am 
căzut cu faţa la pământ” (Ezechiel 1, 28). 

Profetul contempla religios lumea, 
cuprindea universul cu privirea sufletului, 
săruta mistic nemurirea. Indemnurile căutării 
veneau de Sus, din Ceruri; sufletul lui Eze- 
chiel percepea Adevărul. 

„Fosta-a mâna Domnului peste mine şi 
m-a dus Domnul cu Duhul şi m-a aşezat în 
mijlocul unui câmp plin de oase omeneşti” 
(Ezechiel 37, 1). 

Într-adevăr, Ezechiel vedea schelete, 
oase uscate, mâncate de moarte, uitate de 
timp. Toate se odihneau pe câmpul verde, 
printre flori de crin, sub privirea dătătoare de 
viaţă a profetului Ezechiel. 

„Domnul însă mi-a zis: Porunceşte asupra 
oaselor acestora şi le spune: Oase uscate, 
ascultați cuvântului Domnului! Aşa grăieşte 
Domnul Dumnezeu oaselor acestora: lată Eu 
voi face să intre în voi duh şi veţi învia” (Eze- 
chiel 37, 4-5). 

Din voia celui  Preaînalt, Ezechiel 
proorocea, vedea cum oasele încep a se 

mişca; a se încheia unele cu altele. Mirosul 
greu al morţii era copleşit de viaţă... Erau 
vremurile de pe urmă, când totul (moartea se 
omorâse) revenea la viaţă; spre a Domnului 
mărire” 
* 
* * 


Astăzi ca şi ieri, sufletul omului întins pe 
patul de moarte se rupe de trupul plin de 
oase. Se recapitulează prezența lui Adam pe 
pământ. In acele momente, de zbucium şi 
bătaie, omul cere ca viața să-i rămână în trup. 
Trage de suflet cu disperare, precum o mamă 
care nu vrea să fie separată de pruncul ei..., 
dar în zadar. Din creier, din rărunchi, din 
ochi, la porunca a doi îngeri, sufletul se 
desparte de trup. Rece, plin de picuri de 
sânge, umezit de lacrimi, trupul rătăceşte în 
păduri umbroase, gândind la sufletul blând şi 
bun care nu mai este cu el. Şi începe să 
strige: - Ah, nu te îndepărta! Sunt singur şi 
oasele mă dor; te vreau alături, suflet chip de 
Ziditor. Spune-mi ce să fac, cu mine să rămâi 
în veci, fără tine mă prefac în ierburi, în 
poteci. Pe mine frunze vor cădea într-un 
târziu de toamnă şi mărul de la casa mea îşi 
va frânge o creangă. Voi vedea o Doamnă 
îmbrăcată în negru, cu ochii reci ca gheaţa, 
purtând în mână o coasă... Încet, încet, 
sufletul îmi va fi dus de îngeri în împărăţia 

viselor sfinte. Mă voi întuneca şi putrezit voi 
aştepta privirea  dătătoare de viaţă a 
profetului Ezechiel. 

Dacă tu, suflete, în clipa aceea 
blestemată, mă ascultai, am fi rămas uniţi, 
lipsiţi de a morţii pată. „Aşa grăieşte Domnul 
Dumnezeu oaselor acestora: lată Eu voi face 
să intre în voi duh şi veţi învia. 

Voi pune pe voi vine şi carne va creşte pe 
voi; vă voi acoperi cu piele, voi face să intre în 
voi duh şi veţi învia şi veţi şti că Eu sunt 
Domnul” (Ezechiel 37, 5-7). 

Dumnezeu împărtăşeşte apa vieţii prin 
cuvânt. Izvorul Lui nu seacă. Izvoarele care 
ies din pământ face pe om să înseteze de 
fiecare dată. Când omul ascultă de Dum- 
nezeu, pofta de viaţă a creaturii este potolită 
de izvorul eternității şi nu mai simte setea 
sădită în urma  neascultării. Puterea 
cuvântului frământă izvoarele spirituale ale 
umanității. Cuvintele unesc jertfa omului 
curat numai în măsura în care aproapele este 
îndemnat să guste din iubirea divină. Atunci 
comunică cu adevărat măreţia lui Dumnezeu. 
Numai ascultarea deplină intră în dialog cu 
existenţa şi suspină la chemarea şi răspunsul 
lui Dumnezeu: „Eu sunt Cel ce sunt” (Ieşirea 
3, 14). 


Æx 

Citind vedenia din visul profetului Daniel, 
un farmec straniu mi-a cuprins inima şi o face 
să bată tainic, precum o toacă în munţi... 
Pătrunzător răsunet..., ca fumul de tămâie 
inundă a mele simţuri. Să fie „ahîbîh, agapi”? 
Nu pot să descriu!... Iubirea merge din inimă 
în inimă şi când oboseşte coboară în trup 
curat, asemenea vinului. Şi de priveşti o raclă 
de sfinţi, credinţa o urmează. Cad pradă 
trăirii, cu privirea plină de rugă şi nădejde, 
neştiind de ce am fost ales ca jertfă şi prinos. 

Să mergem să bem din apa clară a 
divinității, asemenea profetului Daniel. Să 
ţâşnească din noi izvor nesecat de iubire; 
mireasmă cerească căzută pe flori. 

„Dar în ziua a douăzeci şi patra a lunii 
întâi, eu, Daniel, mă aflam pe malul fluviului 
celui mare, adică Tigrul. Şi mi-am ridicat 
ochii mei şi iată un om îmbrăcat în veşminte 
de in, iar coapsele lui încinse cu aur curat şi 
de preţ. 

Trupul lui ca şi crisolitul şi faţa lui ca 
fulgerul, iar ochii lui ca flăcările de foc, 
braţele şi picioarele lui străluceau ca arama 
lustruită şi sunetul cuvintelor lui ca vuietul 
unei mulţimi. 

Şi am văzut numai eu, Daniel, o vedenie, 
iar oamenii care erau cu mine nu au văzut 
vedenia; ci o mare spaimă a căzut peste ei şi 
au fugit să se ascundă. 

Atunci eu am rămas singur şi am văzut 
această mare vedenie şi n-a rămas în mine 
putere, faţa mea şi-a schimbat înfăţişarea, 
stricându-se, şi numai aveam vlagă. 

Şi am auzit glasul cuvintelor lui şi, la 
glasul cuvintelor lui, eu am căzut înmărmurit 
cu faţa la pământ. 

Şi iată că o mână s-a atins de mine şi m-a 
ridicat în genunchi şi pe palmele mâinilor 
mele. 

Şi a grăit către mine: Daniele, om plăcut 
al lui Dumnezeu, ia aminte la cuvintele pe 
care ţi le spun ţie şi stai drept, că acum sunt 
trimis către tine. Şi pe când îmi grăia 
cuvântul acesta, m-am sculat tremurând. 

Şi a zis către mine: Nu te teme, Daniel, 
că din ziua cea dintâi, de când ţi-ai sârguit 
inima ta ca să înţelegi şi să te smereşti 
înaintea Dumnezeului tău, cuvintele alea au 
fost auzite şi eu am sosit din pricina 
cuvintelor tale. 

Şi îngerul păzitor al Persiei mi-a stat 
împotrivă douăzeci şi una de zile, dar iată că 
Mihail, cel dintâi dintre îngerii păzitori, a 
venit în ajutorul meu şi eu l-am lăsat acolo la 
îngerul păzitor al regelui Perşilor. 

Şi am venit ca să-ţi fac cunoscut ce se va 
întâmpla poporului tău la sfârşitul zilelor; că 
mai este o vedenie pentru zilele cele din 
urmă” (Daniel 10, 4-14). 

În vedenia profetului Daniel găsim un 
gând înecat în iubire, rupt din inima 
însângerată a unui popor martir. Sufletul 
curat al profetului devenise sălaşul luminii 
zilelor fiilor lui Israel. 

Inundat de iubire divină profetul Daniel 
se împărtăşea din tot ceea ce este ceresc şi 
pământul se înălța la cer odată cu îngerul 
Mihail. 

Profetul s-a mărturisit poporului ales şi 
nouă, celor de azi. Viaţa lui o ştim. O putem 
găsi într-o lacrimă, într-o bucurie a inimii care 
se desface ca o floare atinsă de razele 
soarelui. 

Tu şi eu să îngăduim îngerului bun să 
adoarmă în lacrimi de fericire... Răsfăţul să 
fie atât de mare, să ne iubim pe vecie. Rostul 
iubirii noastre pe pământ, să fie pacea, şi 
bucuria şi darul ceresc să fie fără de margini; 
într-un târziu secol douăzeci şi trei. 

Astăzi, omul pipăie pământul, îl atinge, îl 
strânge în braţe şi gândeşte la tot ce este 
pământesc, uman. Dumnezeu a făcut omul, 
pământ călcat în picioare. A modelat materia 
suflând peste ea viaţă de întrupare. În forma 
ei materială, viaţa omului este finită, într-un 
univers în care Fiinţa Domnului este tăinuită. 
Dacă partea materială nu poate cuprinde 
Intregul, suflarea (însă) se detaşează şi comu- 
nică cu Adevărul. 

Omul singur caută pe Dumnezeu pe 
pământ înotând într-un ocean de imagini. 
Nevoia de a cunoaşte pe Creator îndeamnă 
spiritul să viseze. Conştiinţa religioasă a 
lutului apropie pe om de bine, adevăr şi 
frumos. Religia, în esenţa ei, este divină şi se 
revelează numai celor aleşi de Dumnezeu. 
Numai iubirea îl scoate pe om liber şi etern 
din pământul din care a fost luat. 

Creatură a lui Dumnezeu, omul cade sub 
povara întunericului devenit zeu. Dar dorul 
după sacru apasă lumina sepulclară a 
paradisului pierdut. Omul doreşte să trăiască 
aproape de Creator, prin asemănare, să 
participe la cereasca-l urcare, care duce la 
iluminare. 

Voința de a trăi în lut, setea după Absolut 
a omului, înfruntă clipa morţii care apasă 
pleoapa ochiului deschis în lumină. Trăind pe 
pământ păgân, evreul veterotestamentar se 
stingea sufleteşte, trupul lui se topea sub 
dogoarea insuportabilă a raţiunii ridicată la 
rang de divinitate. Când obosea de atâta 
aşteptare, evreul ridica privirea spre 
Canaanul promis de Dumnezeu. 

Ori de câte ori se rugau, fiii lui Israel 
căutau puritatea (în care), să trăiască clipa 
eternității cu bucuria de a vorbi cu Iahve. 
Materialitatea nu împiedica pe Daniel să fie 
curat. Profeţii, prin al lor trup, au devenit 
locaş de izbăvire pentru un popor ales, care, 

de multe ori a căzut în idolatrie. Dar izbăvirea 
nu a întârziat să vină... 
* 


* * 


În tot ce ating, Elohim, văd chipul Tău. 
Icoana îmi pare drumul ce duce la tine. Iar 
când citesc din profeţi pulsează în inima mea 
întreg universul, transfigurat şi plin de 
lumină. In ochii mei pătrund razele Tale 
binefăcătoare şi inimile împietrite de păcat se 
topesc ca ceara. 

În tot ce ating, Elohim, văd chipul Tău şi 
nu mă sting. Amin. 

III. 
FIII LUI ISRAEL 
PE MUNIELE DOMNULUI 

Creştinii începutului de mileniu trei 
se ruşinează de lisus şi de cuvintele Lui. 
Refuză (ei) să înțeleagă slava Fiului 
Omului de pe Muntele Tabor. Acolo, 
Petru, loan şi lacov s-au suit pentru a 
participa la rugăciunea Domnului lisus 
Hristos: «Și pe când Se ruga El, chipul 
feţei Sale s-a făcut altul şi îmbrăcămintea 
Lui albă strălucind».! 

În istoria poporului biblic, Muntele s-a 
identificat cu măreţia lui Elohim. Cu 1400 de 
ani înaintea Schimbării la faţă a Domnului 
lisus Hristos, Yahve chema la Sine, pe 
Muntele Sinai, marele profet Moise pentru a-i 
înmâna cele două table ale Legii: Decalogul. 
Ostenitoare a fost urcarea profetului!... lată 
ce mărturiseşte Moise înaintea poporului 
evreu: «Apoi am îngenuncheat a doua oară 
înaintea Domnului, ca şi întâia oară, patruzeci 
de zile şi patruzeci de nopţi, fără să mănânc 
pâine şi fără să beau apă [...)»?. După care, 
profetul s-a urcat pe Muntele Domnului. Ca să 
se împlinească cuvintele Domnului-Elohim: 
«...că nu numai cu pâine trăieşte omul, ci că 


1 Luca 9, 29. 
2 Deuteronomul 9, 18. 

omul trăieşte şi cu tot cuvântul ce iese din 
gura Domnului»!. Aşa a trăit poporul ales 
timp de patruzeci de ani în pustie: povăţuit de 
Yahve şi luminat la faţă de stâlpul de foc. 

Acum două mii de ani (şi mai bine), Fiul 
lui Israel - lisus Hristos - se hrănea cu 
cuvântul Domnului Savaot pe Muntele 
Carantanei. 

În zadar încerca Azazel să corupă pe Fiul 
Omului cu comorile efemere ale pământului 
înăbuşit de  neascultarea  protopărinţilor. 
Pacea şi iubirea din sufletul evreului lisus 
(după firea umană din Persoana 
Mântuitorului) nu puteau fi diluate de lăcomia 
acestei lumi. Evanghelia ne spune că lisus a 
fost dus de Duhul în pustie şi după ce a postit 
patruzeci de zile şi patruzeci de nopţi - 
asemenea profetului Moise - a fost ispitit de 
îngerul rău. Citim: «Şi după ce a postit 
patruzeci de zile şi patruzeci de nopţi (...), 
ispititorul a zis către El: De eşti Tu Fiul lui 
Dumnezeu, zi ca pietrele acestea să se facă 
pâine»?. Cu cine credeţi voi - oameni ai 
mileniului trei - că s-a apărat Fiul Omului în 
faţa ispititorului? Cu profetul Moise!... «lar 
El, răspunzând, a zis: Scris este: Nu numai cu 
pâine va trăi omul, ci cu tot cuvântul care iese 
din gura lui Dumnezeu». 


1 Deuteronomul 8, 3. 


2 Matei 4, 3. 
3 Matei 4, 4. 

În Persoana divino-umană a Fiului 
Omului; în acele ceasuri de cumpănă, se 
regăsea concentrată întreaga fiinţă a 
poporului evreu. Cei patruzeci de ani pribegiţi 
prin pustiul Sinai se cuantificau în cele 
patruzeci de zile şi patruzeci de nopţi postite 
de profetul Moise, şi mai apoi, de Fiul Omului. 
Nu îngerii l-au ajutat pe lisus pe Muntele 
Carantanei, ci învăţătura primită de Moise, de 
la Elohim, pe Muntele Horeb: «lisus i-a 
răspuns: larăşi este scris: Să nu ispiteşti pe 
Domnul Dumnezeul tău». 

Viu s-a arătat Domnul Dumnezeul lui 
Israel şi în faţa proorocului Ilie. De data 
aceea: pe Muntele Carmel. Jertfa de seară a 
poporului a fost recunoscută de Yahve, iar 
poporul evreu a căzut cu faţa la pământ, 
recunoscând (ca adevărat) strigătul lui Ilie: 
«Doamne Dumnezeul lui Avraam, al lui Isaac 
şi al lui Israel! Auzi-mă Doamne (...)% 

Dreptatea şi adevărul lui Elohim, 
transmise (istoric) de poporul ales prin Moise 
şi Ilie, se regăseau pe Muntele Tabor, când se 
ruga lisus, «Şi iată doi bărbaţi vorbeau cu E], 
care erau Moise şi Ilie...»5. 

Ceea ce au refuzat să recunoască teologii 
creştini - ortodocşi, catolici, protestanți (de 
toate nuanțele) - ne reaminteşte (şi astăzi) 


1 Matei 4, 7. 


2 III Regi 18, 36. 
3 Luca 9, 30. 

Evanghelistul Luca. Moise şi Ilie: «vorbeau 
despre sfârşitul Lui, pe care avea să-l împli- 
nească în lerusalim»!. Încă o dată poporul 
evreu, prin aleşii săi, trebuia să se lupte cu 
hotărârea Domnului Dumnezeu, cu Fiul 
Omului. Poporul ales nu uitase lupta lui Iacov 
cu Iahve: «Rămânând Iacov singur, s-a luptat 
Cineva cu dânsul până la revărsatul zorilor. 
(...)»? În această luptă Iacov va primi numele 
de Israel şi va fi binecuvântat de Domnul. 
«Zisu-i-a Acela: De acum nu-ţi va mai fi 
numele Iacov, ci Israel te vei numi, că te-ai 
luptat cu Dumnezeu şi cu oamenii şi ai ieşti 
biruitor!»5 

Prin patriarhul Iacov, întreg poporul 
evreu a ieşit biruitor, iar binecuvântarea 
primită de el - peste ani - se pogora peste 
pruncul lisus, în Templul de la Ierusalim (cf. 
Luca cap. 2). 

Sfârşitul lui lisus, ca Fiu al lui Israel 
(despre care vorbeau Moise şi Ilie pe Muntele 
Tabor), trebuia să fie împlinit de poporul 
evreu. De data aceasta, poporul ales se lupta 
cu Fiul lui Dumnezeu (cf. loan 1, 34); zicând: 
„Răstigneşte-L.! Răstigneşte-L.!”?. Numai 
apostolii (mai târziu) înțelegeau de unde 
veneau aceste cuvinte: de la Tatăl-Elohim: «ca 


1 Luca 9, 31. 
2 Facerea 32, 24. 
3 Facerea 32, 28. 
t loan 19, 6. 

să se împlinească cuvântul scris în Legea lor 
(...)>1. 

Poporul evreu devenea instrumentul 
ceresc prin care Tatăl-Elohim trebuia să facă 
cunoscut neamurilor păgâne pe «Fiul Omului 
şi Dumnezeu»?; «...Dumnezeul lui Avraam şi 
Dumnezeul lui Isaac şi Dumnezeul lui lacov»?. 

Învinuirea de „neprimitori de Dumnezeu” 
- adresată istoric poporului evreu - se 
transforma în binecuvântare cerească. 
Încreştinarea popoarelor antice devenea 
binecuvântare pentru Israel. Prin răstignirea 
Fiului Omului, neamurile rătăcite în idolatrie 
cunoşteau: «Calea, Adevărul şi Viaţa». 
Această cunoaştere sfântă s-a înfăptuit prin 
aleşii poporului evreu: Apostolii! «Că 
mântuirea din iudei este»?. 

Prin Iisus Hristos (ca Fiu - după Trup - al 
lui Israel), Poporul evreu a primit 
binecuvântarea cerească, iar noi (neamurile): 
Calea prin care să ajungem la mântuire. Dum- 
nezeul cel adevărat: «Dumnezeul lui Avraam 
şi Dumnezeul lui Isaac şi Dumnezeu lui 
Iacov» După cum ne-a mărturisit (Însuşi) 
Domnul nostru lisus Hristos. 


1 Ioan 15, 25. 

2 loan 13, 31. 

3 Marcu 12, 26. 
t Ioan 14, 6. 

5 Ioan 4, 22. 

6€ Matei 22, 32. 

* * 


Chemarea patriarhului Avraam - de către 
Creatorul Elohim - a deschis porţile raiului 
pentru umanitatea căzută în neascultare (cf. 
Facerea 12, 2-3). Primirea celor „trei 
Oameni” la stejarul Mamvri - de către 
Avraam - a împlinit făgăduinţa Domnului 
făcută casei patriarhului. «Şi a zămislit Sarra 
şi a născut lui Avraam un fiu la bătrâneţe, la 
vremea arătată de Dumnezeu»! Acest fiu era 
Isaac, cel binecuvântat de Yahve pentru a 
continua opera mântuitoare a poporului biblic 
printre neamurile idolatre. 

Zămislirea pruncului Isac (în pântecele 
Sarei) s-a petrecut după intrarea lui Avram la 
slujnica egipteancă, Agar (cf. Facerea 16, 3). 
«După aceea a născut Agar lui Avram un fiu şi 
Avram a pus fiului său, pe care i-l născuse 
Agar, numele  Ismael»?. Acest fiu al 
patriarhului Avraam, Ismael, potrivit 
Coranului (Cartea sfântă a musulmanilor), a 
pus temeliile casei islamului: «Şi am încheiat 
cu Avraam şi Ismael legământ»”. 

În istoria multi-milenară a poporului 
ridicat din coapsa patriarhului Avraam - 
poporul evreu - întâlnim contacte multiple (şi 
diferite) cu neamurile idolatre. Fiii lui Het, la 


1 Facerea 21, 2. 
2 Facerea 16, 15. 
3 CORANUL, Sura Vacii (II), 119. 

moartea Saara, a dat pe bani peştera 
Macpele. Patru sute de sicli de argint a plătit 
patriarhul Avraam pentru țarina şi peştera 
din Hebron. Mandatul divin asupra Canaanu- 
lui era întărit de către Avraam prin 
cumpărarea țarinei din faţa stejarului 
Mamvri. 

Mai târziu, fiii lui lacov (Israel) vor 
pedepsi necinstirea sorei lor, Dina. Mânia 
cannaneilor şi ferezeilor va fi potolită de 
credinţa lui Israel în Dumnezeul cel Atot- 
puternic (cf. Facerea cap. 34 şi 35). 

Marile conflicte cu popoarele idolatre vor 
începe odată cu primirea Legii pe Muntele 
Sinai, şi după revenirea poporului evreu - 
prin losua Navi - în Canaanul dat lui Israel 
spre moştenire de (Insuşi) Domnul Savaot. 

După exilul egiptean (sec. XIV î.d.Hr.), 
Israel trebuia să asculte întru totul de Yahve. 
Cităm din Sfânta Scriptură: «Când va merge 
înaintea ta îngerul Meu, povăţuitorul tău, şi te 
va duce la Amorei, la Hiei, la Ferezei, la 
Canaanai, la Gherghesei, la Hevei şi la 
lebusei, şi-i vor stârpi pe aceştia de la faţa 
voastră, 

Atunci să nu te închini la dumnezeii lor, 
nici să le slujeşti, nici să faci după faptele 
acelora, ci să-i zdrobeşti de tot şi să strici 
stâlpii lor»!. Vorbea Elohim poporului Său; 
prin gura profetului Moise. Cât timp a 


1 Ieşirea 23, 23-24. 

ascultat de Yahve, poporul evreu nu a căzut în 
idolatrie, iar credinţa lui Israel devenea 
călăuză pentru neamuri (cf. loan 4, 22). 

«La plinirea vremii» (Galateni 4, 4) se 
întrupa Fiul lui Dumnezeu, Domnul lisus 
Hristos. Poporul evreu „juca” rolul cunoscut 
de Tatăl şi transmis nouă prin planul de 
mântuire a neamurilor (şi a Heteilor, şi a 
Ferezeilor, şi a Canaaneilor etc.) 
metamorfozate de cuvântul lui lisus. 

De la anul zero (Naşterea Fiului Omului), 
poporul evreu a fost supus de Domnul unei 
„provocări cereşti”. Un Fiu al lui Israel (după 
Trup) împărtăşea neamurilor idolatre pe 
«Dumnezeul lui Avraam, Dumnezeul lui Isaac 
şi Dumnezeul lui lacov»!. Faptă greu de 
acceptat, de neînțeles pentru poporul lui 
Dumnezeu, poporul evreu. Această hotărâre 
(dârză) se observă şi astăzi la fiii lui Israel. 

Când (sec. VII d.Hr.) Mohammed îşi 
mărturisea credinţa, nedumerirea - pentru 
poporul evreu - devenea şi mai supărătoare. 
Spune Profetul: «Noi credem în Dumnezeu şi 
în ceea ce ne-a trimis nouă şi lui Avraam, 
Ismael, Isaac, Iacov şi seminţiilor şi în cea ce 


1 Marcu 12, 26. 

* «...că împietrirea s-a făcut lui Israel în parte, 
până ce va intra tot numărul neamurilor (...). Şi astfel 
întreg Israel se va mântui (...). (...). 

Căci darurile şi chemarea lui Dumnezeu nu se pot 
lua înapoi» (Romani 11, 25-29). 

s-a adus lui Moise şi lui Isus şi ceea ce s-a 
adus profeților de la Domnul lor. Noi nu 
facem deosebiri cu vreunul din ei, ci suntem 
moslemi»!. Prin această mărturisire a 
profetului Mohammed, moslemii considerau 
(şi consideră) Coranul drept o continuare a 
revelaţiei primită de poporul evreu, prin aleşii 
Domnului Savaot. lată ce ne spune Coranul 
despre Domnul lisus Hristos: «Isus e 
asemenea? înaintea lui Dumnezeu cu Adam, 
pe care la făcut din pământ şi i-a zis: Să fii! Şi 
el s-a făcut». „Asemenea lui Adam”, 
însemnând zămislirea Pruncului lisus: nu din 
sămânță omenească. Şi Adam a fost plămădit 
de Elohim din ţărână (cf. Facerea cap. 1-2). 

Lumea arabă, prin profetul Mohammed, 
a „căpătat partea sa”, rămânând acelaşi fiu 
(din slujnica Agar) al patriarhului Avraam. 
Tatăl celor trei religii monoteiste: Mozaismul 
(Izvorul-Rădăcina), Creştinismul (Trunchiul - 
pentru neamuri) şi Mohamedanismul 
(Ramurile - pentru cei islamizaţi). Aliluia! 

Legat de acest adevăr istoric, ne 
întrebăm: - Unde apare neînţelegerea?! 

Să nu recunoască islamicii pe cel ales de 
Elohim: pe patriarhul Avraam -, căruia i-a zis: 
«Urmaşilor tăi voi da pământul acesta de la 


1 CORANUL. Sura Vacii (II), 130. 

2 „Pentru că amândoi n-au tată omenesc”, pag. 
107. 

3 Idem, Sura Familiei Imrîn (III), 52. 

râul Egiptului până la râul cel mare al 
Eufratului...»!. Canaanul, Israelul de astăzi! 
Dacă musulmanii refuză să recunoască 
dreptul divin şi istoric al poporului evreu 
asupra Canaanului - Israelul de astăzi -; în 
acest caz, moslemii neagă cele scrise în 
Coran de către profetul (lor) Mohammed. Mai 
mult, Profetul porunceşte răbdarea şi teama 
de Dumnezeu: «O, voi, cei ce credeţi, fiţi 
răbdători şi porunciţi răbdare, fiţi statornici şi 
temeţi-vă de Dumnezeu, ca să fiţi fericiţi»?. 

În calitatea de slujitor al sfântului altar 
mă întreb - cu dragoste creştină: - Din ce fel 
de Coran citesc teroriştii zilelor noastre?! 

«Cine are urechi de auzit să audă». 
Amin. 


* * 


Lumina sfântă de pe Muntele Tabor, cu 
care S-a îmbrăcat lisus trebuie să călăuzească 
şi pe creştinii mileniului trei. Fanatismul 
religios (creştin) să fie diluat de dragostea de 
care ne-a vorbit Fiul Omului: «mai mare 
dragoste decât aceasta nimeni nu are, ca 
sufletul lui să şi-l pună pentru prietenii săi»?. 


1 Facerea 15, 18. 

> CORANUL, trad. Din arabă: dr. Silvestru 
Octavian Isopescul, Edit. Cartier, 2003. Sura Familiei 
Imrîn (III), 200. 

3 Matei 11, 15. 

t Ioan 15, 13. 

Fiii lui Israel şi moslemii sunt (şi ei!) 
prietenii noştri; ai creştinilor. Aproape de 
Creatorul-Elohim, întru pace şi iubire pe 
pământ, cum ne-a vorbit lisus. 


* 

x x 
Când (istoric vorbind) occidentalii - 
călăuziţi de rațiunea filozofică - şi 


fundamentaliştii islamici - vor privi raportul 
inter-religios dintre: Mozaism, Creştinism şi 
Islamism - cu mintea luminată de credință 
adevărată (ecumenică), drumul Ţărilor 
musulmane spre Uniunea Europeană şi spre 
celelalte continente va fi accesibil şi (chiar) 
de dorit pentru toţi: americani, europeni, 
asiatici etc. Amin. 

IV. 
YAHVE ERA STĂPÂNUL 

Fiecare etapă din istoria unui popor a 
fost (şi este) determinată (în parte) de 
capacitatea lui (a poporului) de adaptare 
la noile obiective impuse de modernitatea 
timpului respectiv. 

Astăzi, votul generalizat reprezintă 
modalitatea prin care „cei aleşi” sunt 
îndreptăţiţi să conducă prin cele trei pârghii 
ale statului: puterea legislativă, puterea 
executivă şi puterea judecătorească. 

Nu aşa s-au petrecu evenimentele în 
antichitatea timpurie. Cel puţin, când vorbim 
de poporul biblic, poporul evreu. 

Poporul ales de Dumnezeu, întru 
începuturi, a cunoscut forma de conducere 
numită:  teocraţie. Yahve era Stăpânul, 
Suveranul şi Atotţiitorul poporului evreu. 
Dacă în epoca patriarhală (epoca bronzului), 
Domnul Dumnezeu - prin alegerea 
patriarhului Avraam - înfăptuia coagularea 
poporului biblic printr-un legământ divino- 
uman (Facerea 12, 2-3), odată cu chemarea 
profetului Moise, Elohim va  sălăşlui 
(permanent) în mijlocul poporului, în Sfânta 
Sfintelor din Cortul Sfânt (cf. Ieşirea cap. 25 
Ş.u.). Acolo, aproape de Chivotul Legii, 

profetul Moise primea cuvântul Domnului 
Savaot, după care făcea cunoscută întregului 
popor evreu voia lui Yahve. 

Teocraţia implica egalitatea (totală) între 
fiii lui Israel. În schimb, Domnul cerea păzirea 
legământului: «Deci, de veţi asculta glasul 
Meu şi de veţi păzi legământul Meu, dintre 
toate neamurile Îmi veţi fi popor ales că al 
Meu este tot pământul; 

Imi veţi fi împărăție preoțească şi neam 
sfânt». 

Când Yahve a considerat că este necesar 
să dea Lege scrisă pentru poporul Său, a 
chemat pe Moise să urce Muntele Sinai. Nu 
mai era suficientă intermedierea profetului 
Moise. Poporul evreu trebuia pregătit pentru 
vecie. De aceea a chemat Domnul pe Moise 
pe vârful muntelui! Pentru a primi cele două 
table ale Legii: Decalogul. Frica de Domnul 
Savaot trebuia să determine pe fiii lui Israel 
să nu uite (în veci!) de Legea Sfântă: «Zis-a 
Moise către popor: „Cutezaţi, că Dumnezeu a 
venit la voi, să vă pună la încercare pentru ca 
frica Lui să fie în voi, ca să nu greşiţi”»?. Şi 
această frică de Elohim trebuia să se menţină 
până când Legea devenea „conştiinţă de 
grup”: un fapt fiinţial pentru conştiinţa 
fiecărui fiu al lui Israel. Yahve - prin prezenţa 
Sa - conştientiza pe urmaşii patriarhului 


1 Ieşirea 19, 5-6. 
2 Ieşirea 20, 20. 

Avraam de faptul că sunt un popor ales, care 
trebuie să îndeplinească misiunea dată de 
Domnul Savaot: ducerea spre mântuire a 
pământului năpădit de pălămida neascultării. 
Dintre fiii poporului biblic trebuia să se nască 
Mesia (cf. Isaia 7, 14), Mântuitorul 
neamurilor: «Îl văd, dar acum încă nu este; îl 
privesc, dar nu de aproape; o stea răsare din 
Iacov; un toiag se ridică din Israel şi va lovi 
pe căpeteniile Moabului şi pe toţi fiii lui Set îi 
va zdrobi».!. 

Poporul evreu - în timp - a cerut 
Domnului Savaot un rege. Un intermediar 
între Cer şi pământ. A fost o greşeală pe care 
poporul biblic şi-a asumat-o cu stoicism şi 
„strigare” către Domnul Dumnezeu. 

«Şi a spus Samuel toate cuvintele 
Domnului poporului care îi cerea rege. 

Şi a zis: „iată care vor fi drepturile 
regelui care va domni peste voi: pe fiii voştri 
îi va lua şi-i va pune la carele sale şi va face 
din ei călăreţii săi şi vor fugi pe lângă carele 
lui. 

Va pune din ei căpetenii peste cincizeci; 
să lucreze ţarinile sale, să-i secere pâinea sa, 
să-i facă arme de război şi unelte la carele 
lui”»2. 

De atunci au început inegalităţile în 
interiorul (societăţii) poporului ales. Dacă în 


1 Numerii 24, 17. 
21 Regi 8, 10-12, 

faţa lui Yahve toţi fiii lui Israel rămâneau (pe 
veci) „împărăție preoțească şi neam sfânt”, pe 
plan lumesc, în interiorul societăţii iudaice, 
poziţia ocupată de rege determina 
ierarhizarea după criterii efemere. Numai 
cuvântul lui Yahve din Legea primită de 
Moise pe Muntele Horeb amintea (şi 
aminteşte şi astăzi) fiilor lui Israel că numai 
împreună sunt popor ales. 

Regalitatea - prin Saul, David şi Solomon 
- a fost o binecuvântare pentru poporul evreu. 
Relaţia (fiinţială) poporului - ca mireasă - cu 
Yahve, în calitate de Mire (cf. Cântarea 
Cântărilor), a luminat calea poporului evreu. 
A asculta de cuvântul Domnului Savaot, 
reprezenta pentru fiecare fiu al lui Israel 
mireasma bine mirositoare a jertfei de seară, 
într-un Canaan binecuvântat; Israelul de 
astăzi. 

Hotărârea lui Yahve, prin care se cerea 
poporului Său: „închinare” numai la Templul 
lui Solomon, menținea unitatea de credinţă şi 
neam a întregului Israel. Rămâne exemplară 
(în acest sens) rugăciunea regelui Solomon: 

«Doamne Dumnezeul lui Israel! Nu este 
Dumnezeu asemenea ie, nici în cer sus, nici 
pe pământ jos: Tu păzeşti legământul şi ai 
milă de robii Tăi care umblă cu toată inima 
lor înaintea Ta; 

Să-Ţi fie ochii 'Tăi deschişi ziua şi noaptea 
la templul acesta, la acest loc, pentru care Tu 

ai zis: Numele Meu va fi acolo; să ascultați 
strigarea şi rugăciunea cu care robul Tău se 
va ruga în locul acesta»! 

După dărâmarea Templului Domnului 
Savaot (622 î.Hr. şi 70 d.Hr.), fiecare fiu al lui 
Israel a devenit (el însuşi) locaşi al lui Yahve. 
„Împărăţie preoțească şi neam sfânt”, fiii lui 
Abraham duceau cu ei - în diasporă - pre- 
zenţa Dumnezeului adevărat: „Dumnezeul lui 
Avraam, Dumnezeul lui Isaac şi Dumnezeul 
lui Iacov (...)”2. 

Însuşi lisus - ca Fiu (după Trup) al lui 
Israel - în confruntările avute cu fariseii şi 
cărturarii, şi-a comparat Trupul Său cu 
Templul Domnului Savaot din Ierusalim: 

«Au răspuns deci iudeii şi l-au zis: Ce 
semn ne arăţi că faci acestea? 

lisus a răspuns şi le-a zis: Dărâmaţi 
templul acesta şi în trei zile îl voi ridica. 

Şi au zis deci iudeii: In patruzeci şi şase 
de ani s-a zidit templul acesta! Şi Tu îl vei 
ridica în trei zile? 

lar el vorbea despre templul trupului 
Său”. 

După anul 70 d.Hr., fiecare fiu al lui 
Israel purta în trupul său, Templul lui Yahve 
din Ierusalim. Fiii lui Israel ajunseseră la 
„conştiinţa de sine”. Frica de Dumnezeu se 


1 III Regi 8, 23, 29. 


2 Vezi Marcu cap. 2. 
3 loan 2, 18-21. 

transformase în dreptate şi credinţă poleită 
de iubire: «lubita-i dreptatea şi ai urât 
fărădelegea (...)»! 

La poporul evreu, frica de Dumnezeu a 
dus la încolţirea iubirii pentru aproapele (cf. 
Leviticul 19, 18). La neamurile pământului, 
teroarea impusă de un despot (fie şi în 
mileniul trei) a dus (şi va duce) tot timpul la 
anularea „conştiinţei” de neam. A dus la 
crimă, minciună şi la alungarea prezenţei 
Domnului Dumnezeu din sufletul şi trupul 
indivizilor acelei societăţi blestemată. 

Teocraţia - ca prezenţă (Călăuză) a 
Domnului Dumnezeu - rămâne perenă şi 
pentru societăţile mileniului trei. Societăţi 
prăfuite de o (aşa-zisă) democraţie haotică, 
lipsită de ideal şi mereu în contradicţie cu 
Stăpânul cerului şi al pământului: Creatorul- 
Elohim. 


1 Psalm 44, 9. 


76 


PĂMÂNT ŞI CENUȘĂ 


77 


Pr. dr. LEON DURĂ 


V. 
RUGĂCIUNEA 
POPORULUI BIBLIC 

Rugăciunea poporului biblic este o 
metaforă a luminii, a apropierii de 
adevăr, de frumos; de Chipul tainic al 
Domnului Savaot. Duhul rugăciunii nu se 
vedea pe pleoapele proorociţei Ana, dar 
se înţelegea dialogul purtat cu heruvimii 
și serafimii care zburau plini de foc sacru 
deasupra  chivotului legii. Sufletul 
poporului se apropie în taină de Creator, 
cu timiditatea lutului dăltuit de Marele 
Sfânt, într-o eternă şi nevăzută lumină 
cerească. 

Uleiul încins al candelei aprinse îneca 
nedreptatea din ochii marelui profet Moise. În 
noaptea rătăcitoare a poporului biblic prin 
deşertul Sinai, binecuvântarea luminii a adus 
umezeala tropicală peste fiii lui Israel. Icono- 
claştii nu aveau ce căuta printre sfinţii ghidaţi 
de stâlpul de foc!... Sufletul poporului se 
deschidea ca o floare, zburând liber printre 
crengile de lumină cerească, aşezându-se în 
taină pe cupola din Sfânta Sfintelor. 

Proorocul Primului Testament se 
dovedeşte a fi o voce plină de har, expresie a 
unei credinţe ființiale, în măsură să-şi asume 
perspectiva eshatologică a lumii, şi de viaţă 

perenă a poporului evreu, într-un continuu 
dialog cu Yahve. În vocea profeților Cărţii, 
violenţa se pierde în chemarea Domnului 
Savaot. Drumul în căutarea perfecțiunii divine 
trece prin sufletul curat, cunoscător (prin des- 
coperire cerească) a ceea ce este frumos, 
adevăr şi dreptate pentru poporul ales. 
Pentru drepţii Vechiului Testament trăirea 
întru ascultare faţă de Lege şi (implicit) faţă 
de Adonai este o consecinţă a identificării 
fiecărui fiu al lui Israel cu binecuvântarea 
primită de patriarhul Avraam: „De aceea te 
voi binecuvânta cu binecuvântarea Mea şi voi 
înmulţi foarte neamul tău, ca să fie ca stelele 
cerului şi ca nisipul de pe ţărmul mării şi va 
stăpâni neamul tău cetăţile duşmanilor săi”!. 
Trăindu-şi atemporalitatea prin credinţă, 
poporul răsărit din coapsa patriarhului 
Avraam va deschide - prin glasul lui Elohim - 
poarta paradisiacă pentru toate neamurile 
pământului: „Şi se vor binecuvânta prin 
neamul tău toate popoarele pământului, 
pentru că ai ascultat glasul Meu”?. 
Binecuvântarea Domnului Savaot 
devenea pentru patriarhul Avraam un strop 
de viaţă pe fruntea-i caldă, plină de lumină şi 
credinţă. Patriarhul vedea  nemărginirea, 
lumina îngerilor, calea adevărului etern; 
asemenea unui covor întins printre măslinii 


1 Facerea 22, 17. 
2 Facerea 22, 18. 

tremurători ai Canaanului. Nu de puţine ori - 
în istoria poporului biblic - s-a retras lumina. 
A rămas Cartea cu mesajul ei triumfător, 
etern, în care fiii lui Israel se regăseau în 
visul patriarhului Iacov, în şoapta eternă a 
singurătăţii; dar câtă viaţă!... 

Viaţa poporului evreu se compară cu un 
vis real, trăit într-o lumină a divinului, 
fermecat de dulcea-amară plăcere de a trăi în 
pământul promis de Yahve. În încercarea de a 
stăpâni clipa (timpul), poporul se 
metamorfozează într-un demiurg căzut din 
graţia cerească. Dar se salva prin aducerea- 
aminte, prin rugăciune înălţătoare: „...Apoi 
am îngenuncheat a doua oară înaintea 
Domnului, ca şi întâia oară, patruzeci de zile 
şi patruzeci de nopţi, fără să mănânc pâine şi 
fără să beau apă, m-am rugat pentru păcatele 
voastre cu care aţi greşit voi, făcând rău 
înaintea ochilor Domnului Dumnezeului 
vostru şi mâniindu-L.”!. 

Clocotind peste veacuri, mustul 
rugăciunii profetului Moise a înviorat glasul 
sfârtecat de lacrimi şi sânge al Fiului Omului 
pe Muntele Carantanei. Crucificat de noaptea 
fierbinte a ispitelor lui Azazel, lisus - ca Fiu al 
lui Israel - îşi punea piciorul în Ierusalimul 
Ceresc,într-un decor al iubirii divine, în care 
aripile îngerilor - din foc şi diamant - se 


1 Deuteronom 9, 18. 

apropiau de noaptea sfântă a Cinei celei de 
Taină. 

„Atunci lisus i-a zis: Piei, satano, căci 
scris este: Domnului Dumnezeului tău să te 
închini şi Lui singur să-l slujeşti”!. 

Rugătorul nu caută în zadar lumina 
divină, cuvântul lui este iluminat de trăirea 
profetică a drepţilor Primului Testament. Cine 
citeşte (treaz cu duhul) din cartea lov observă 
pânza de lumină a Sfântului Duh care 
împresoară mistic inima curată, locuită de 
pace, a dreptului lov. Captiv al vremurilor 
sale, sărmanul Iov transformă rugăciunea în 
nestemat  paradiziac, aşezând-o pe aripa 
blândă a îngerului vestitor. O geană grea de 
resemnare acoperă chipul încercat al 
dreptului..., dar nu pentru mult timp!... Este 
trezit la viaţă de cuvântul tainic al rugăciunii 
către Yahve. 

„Şi lov a răspuns Domnului zicând: Ştiu 
că poţi să faci orice şi că nu este nici un gând 
care să nu ajungă pentru Tine faptă. 

Cine cutează, ai zis Tu, să bârfească 
planurile Mele, din lipsă de înţelepciune? Cu 
adevărat, am vorbit fără să înţeleg despre 
lucruri prea minunate pentru mine şi nu ştiam 


(...). 


1 Matei 4, 10. 

Din spusele unora şi altora auzisem 
despre Tine, dar acum ochiul meu Te-a 
văzut”?. 

Iluminat, drept, înţelept; aşa ne apare 
dreptul lov după ce s-a bucurat de 
binecuvântarea Tatălui Ceresc. Ín lumina 
harică a rugăciunii, Iov - cu glasul înecat de 
lacrimi de rouă - accepta (cu teamă) 
dragostea cerească, lăsând iubirea să-i 
inunde chipul plin de bube. Nădejdea spăla 
lacrimile sărate ale suferinței. Somnul 
pleoapelor înăbuşea durerea unui popor. 
Ochii fecioarei din Rama alergau după fluturii 
căinței, lăsând florile să se culce la atingerea 
Chipului Tău de Părinte. 

Poetul cânta şi el ochii fecioarei din 
Rama, asemănându-i cu un smarald căzut pe 
nisipul inundat de soare. Chipul ei a fermecat 
popoarele lumii până în ziua în care poetul 
(însuşi) s-a îndrăgostit de fecioară. În aceea 
zi, el a declarat că fecioara din Rama îi 
aparţine asemenea stelelor care se scaldă în 
ochii de apă sărată ai Mării Tiberiadei. 
Tainicele lui cuvinte atingeau inima fecioarei, 
prefăcând-o în înger binecuvântat de soare. 

„Şi a făcut Dumnezeu pe om după chipul 
Său; după chipul lui Dumnezeu l-a făcut; a 
făcut bărbat şi femeie.” 

Fecioara din Rama îşi pleca genunchii 
pentru a săruta pământul din care a fost 


2 lov 42, 2-3, 5. 

plămădit poetul. După care fecioara din Rama 
ruga ţărâna să o aştepte până ce farmecul 
iubirii lor se va transfigura în pace sfântă 
pentru Israel. Aşa trebuia să apară poezia pe 
pământ!... Poezia, muzica cuvântului. 

x 


* * 


În rugăciune, trăitorul exclamă: - Vreau 
să fiu cu Tine, Elohim! Când se ajunge la 
starea mistică a împreună-lucrării 
(sinergism), frumosul etern trăit în doi 
declanşează fapta poleită de iubire. Misticul 
percepe simfonia rugăciunii fără să uite 
durerea lacrimilor căzute de pe muntele 
căinţei, pe muntele credinţei. Cât Te doresc, 
Doamne al lui Israel! Se lamenta proorocul - 
rege David: 

„În ce chip doreşte cerbul izvoarele 
apelor, aşa Te doreşte sufletul meu pe Tine, 
Dumnezeule. 

Însetat-a sufletul meu de Dumnezeul cel 
viu; când voi veni şi mă voi arăta feţei lui 
Dumnezeu? 

Făcutu-mi-s-au lacrimile mele pâine ziua 
şi noaptea, când mi se zicea mie în toate 
zilele: Unde este Dumnezeul tău?”!. 

Când rugătorul (misticul) se pierdea în 
cerurile confuze ale ispitei, - acolo unde 
îngerul căzut îşi plângea slava deşartă -, 


1 Psalmul 41, 1-3. 

ochiul îndrăgostit de lumina şi frumuseţea Ce- 
rului încerca să recunoască binecuvântarea 
Domnului Dumnezeu. Apa amară a rugăciunii 
neîmplinite (neauzite) se îndulcea la auzul 
cântecului inimii sfâşiată de neascultare. 
Trăitorul contempla cerul însângerat, lăsând 
ecoul glasului său să strige pe Domnul 
Puterilor. Visul iubirii divine încolţea într-un 
suflet îndrăgostit de lumină. Atunci apărea 
imaginea adevărului îmbrăcat în metaforă, 
trăită cu intermitenţă. Puterea rugăciunii 
transporta trăitorul dincolo de barierele 
impuse de legile fizicii. Trăirea mistică (di- 
vino-umană) apropia pe  rugător de 
Dumnezeu, apropia pământul de cer. 

„lar Iacov ieşind din Beer-Seba, s-a dus 
în Haran. 

Şi a visat că era o scară, sprijinită pe 
pământ, iar cu vârful atingea cerul; iar îngerii 
lui Dumnezeu se suiau şi se pogorau pe ea. 

Apoi S-a arătat Domnul în capul scării şi 
i-a zis: Eu sunt Domnul, Dumnezeul lui 
Avraam, tatăl tău, şi Dumnezeul lui Isaac. Nu 
te teme! Pământul pe care dormi ţi-l voi da ţie 
şi urmaşilor tăi”!. 

Când poporul biblic - pom al vieţii 
promise - pierdea o ramură de aur pe care 
erau încrustate Tablele Legii, se ridica un 
profet din mijlocul fiilor lui Israel pentru a lipi 
sufletul lui de Yahve. Dominat de eternitate, 


1 Facerea 28, 10, 12-13. 

alesul Domnului îngenunchea pe jertfelnicul 
ridicat de patriarhul Avraam pe muntele 
Dumnezeului Savaot. Şi se ruga, ducând o 
viaţă transfigurată, dominată de cuvântul lui 
Yahve. Profetul îşi întorcea ochii de la lumea 
exterioară şi încerca să rămână liber (el şi 
poporul său), într-un pământ binecuvântat: 
Canaanul promis de Domnul patriarhului 
Avraam. Profetul nu ieşea din sine (extaz) 
pentru a se confrunta cu faptele 
conaţionalilor săi. El recurgea (la porunca lui 
Elohim) la un ritual dominat de cuvântul sfânt 
şi blestem diluat prin credinţă. 

Paşii poporului evreu erau îndreptaţi 
într-o direcţie inexplicabilă pentru neamuri: 
Templul din Ierusalim. Decizia fiind luată (de 
multe ori) de profetul ales de Yahve. Icoana 
imaculată a poporului, răvăşită de 
neascultare, îşi regăsea unitatea în credința 
monoteistă, în drumul spre libertatea oferită 
de Tatăl-Elohim. Astfel se vindeca poporul 
biblic de dorul după idoli: îndoindu-se 
crezând şi iubind pe Yahve; iubirea dintre 
Mine şi mireasă: dintre Domnul Dumnezeu şi 
poporul Său, poporul evreu. 

Condiţia de popor ales a obligat pe 
poporul evreu să vibreze odată cu sufletul 
profeților, cu puterea cuvântului lui Yahve; 
mărturisit de aleşii Săi: „Aşa zice Domnul: 
lată, voi ridica împotriva Babilonului şi a 
locuitorilor ţării Caldeii un duh nimicitor. (...) 

Căci Iuda şi Israel n-au rămas văduvi de 
Dumnezeul lor, de Domnul Savaot, şi ţara 
Caldeilor e plină de păcate înaintea Sfântului 
lui Israel”! 

* 


* * 


La început de mileniu trei, glasul 
clopotului reaminteşte neamurilor de puterea 
rugăciunii. Părinţii Bisericii?, încercând să ne 
explice ce este gândul (gândirea), au scris 
(despre gând) că este o prelungire a 
sufletului. Iar sufletul, suflarea de viaţă: 

„Atunci, luând Domnul Dumnezeu ţărână 
din pământ, a făcut pe om şi a suflat în faţa 
lui suflare de viaţă şi s-a făcut omul fiinţă 
vie”3. 

Sufletul se întoarce la El (la Dumnezeu, 
de unde este dat (lov 27, 8; Luc. 12, 20). 

Până la întoarcerea la Domnul, gândul - 
prelungirea sufletului - are posibilitatea să 
străbată universul cunoaşterii noastre. In 
timpul rugăciunii „Tatăl Nostru”, gândul 
penitentului se înalţă odată cu imaginea 
sfântă creată de cuvintele lăsate de Iisus fiilor 


1 Ieremia 51, 1, 5. 

2 Vezi: Din Învățătura Sfinților Părinți. Antologie 
de Texte Patristice pe Teme de Dogmatică şi 
Spiritualitate Ortodoxă, Edit. Bizantină, Bucureşti, 
2006. 

3 Facerea 2, 7. 


88 


PĂMÂNT ŞI CENUȘĂ 


lui Israel; Apostolilor suiţi în munte pentru a-l 
asculta îndemnul divin: 

„Deci voi aşa să vă rugaţi: Tatăl nostru, 
Care eşti în ceruri, sfinţească-se numele Tău; 

Vie împărăţia Ta; facă-se voia Ta, precum 
în cer şi pe pământ. 

Pâinea noastră cea spre fiinţă dă-ne-o 
nouă astăzi; 

Şi ne iartă nouă greşealele noastre, 
precum şi noi iertăm greşiţilor noştri; 

Şi nu ne duce pe noi în ispită, ci ne 
izbăveşte de cel rău. 

Că a Ta este împărăţia şi puterea şi slava 
în veci. Amin!”!. 

La îndemnul Fiului Omului, gândul - ca 
prelungire a sufletului -, în timpul rostirii 
rugăciunii domneşti se înalţă la Tatăl nostru 
Cel din ceruri, realizând (pentru rugător) 
imaginea harică a împărăției Sale. Gândul 
dominant ne apropie fiinţa de pâinea cea de 
toate zilele. Rugătorul face să tacă în mintea 
lui celelalte gânduri, cerând să fie iertat aşa 
cum iartă (şi) el pe oamenii mileniului trei. 
Imaginile aducătoare de rău, ispita de tot 
felul, nu trebuie să fie vizitată de gândul 
nostru, ca prelungire a sufletului. Gândul, 
odată transformat în acţiune, în faptă 
cotidiană, atrage după sine dihotomia finţială: 
trup şi suflet. Acolo unde zăboveşte gândul 
nostru (dominant), acolo zăboveşte şi împre- 


1 Matei 6, 9-13. 

ună - lucrarea (noastră) trup şi suflet. Când, 
în timpul rugăciunii, gândul nostru 
(dominant) pătrunde imaginar în groapa în 
care se odihnesc moşii şi strămoşii noştri, 
sufletul (o parte din el) mângâie spiritual 
osemintele răposaţilor. Numai îngerii mai au 
această posibilitate harică: de a fi aici, şi 
dincolo; în acelaşi timp. Nu este omul 
plămădit după chipul şi asemănarea lui 
Dumnezeu?! 

Tehnologia mileniului trei aplicată în 
actul medical poate tulbura gândul -, ca 
prelungire a sufletului. Impresia zilnică, 
potrivit căreia individul (persoană) este 
dezbrăcat de gândul său, apare frecvent în 
societatea actuală. Este de ajuns să i se 
administreze individului nostru un drog speci- 
fic, pentru ca acesta să aibă o gândire 
„provocată” sau „controlată”. Acelaşi lucru se 
petrece cu tânărul care se droghează. 
Imaginaţia lui bolnăvicioasă fiind determinată 
de anularea gândului bun, aducător de pace. 
Sufletul lui suferă în necunoaştere şi trădare 
a propriului său eu, propriului să spirit. Nu 
mai este stăpân pe propria-i gândire; ca o 
prelungire firească a sufletului răvăşit de 
drogul consumat. 

Ce-i de făcut?! Anularea drogului 
respectiv nu va vindeca în totalitate 
cicatricele rămase în sufletul individului 
(persoanei) nostru. Gândul nu-şi mai găseşte 

prospeţimea iniţială. Sfântul Maxim 
Mărturisitorul spune: „Mintea curată este 
aceea care s-a despărţit de neştiinţă şi e 
luminată de lumina dumnezeiască”. Cum 


ajungem la lumina dumnezeiască? 
Menţinându-ne cu timp şi fără timp (zi şi 
noapte) gândul nostru (dominant) - ca 


prelungire a sufletului - în post şi rugăciune; 
departe de ispitele mileniului trei. Tot ceea ce 
înalţă gândul nostru spre adevăr, bine şi 
frumos, conduce fiinţa noastră la lumina 
dumnezeiască. Sunetele, imaginile, lecturile 
noastre care poartă gândul în hăul istoriei 
trecute şi prezente: crime oribile, violuri, 
luxul efemer, furtul, minciuna etc., 
îndepărtează gândul nostru bun de belşugul 
mângâierii dumnezeieşti. In acest sens ne 
învaţă Domnul lisus Hristos: „Pentru că ce-i 
va folosi omului, dacă va câştiga lumea 
întreagă, iar sufletul său îl va pierde? Sau ce 
va da omul în schimb pentru sufletul său?”!. 

Rămâne de datoria noastră, copii ai 
mileniului trei, să păzim poruncile (Decalogul) 
şi să nu ne lepădăm de Hristos. Cu lacrimi în 
ochi să strigăm: „Cred, Doamne! Ajută 
necredinţei mele”?. 

Mintea noastră va simţi harul ceresc şi 
fapta va deveni lucrătoare prin iubire eternă. 


1 Matei 16, 26. 
2 Marcu 9, 24. 

* * 


Omul mileniului meu a băut din apa 
râului poluat cu cianură şi a simţit gustul 
morţii. Frământat de mii de ori, pământul 
devenise bătrân. Apa izvorului vieţii nu mai 
era dulce... Devenise amară. O pasăre a fost 
ucisă în ziua în care a încercat să prindă un 
peşte. Acum sufăr şi eu... N-am simţit în 
viaţa mea o suferinţă ca aceasta. Gustul mor- 
ţii a inundat apa râului din Eden, cândva apa 
vieţii. Sufăr fără a putea opri copilul 
mileniului meu care adună cu grijă în pumnii 
lui apa cu cianură. 

x 


* * 


Firea mea a fost răpusă de iubirea unui 
copil. „Trupul lui ca şi crisolitul şi faţa lui ca 
fulgerul, iar ochii lui ca flăcările de foc, 

Braţele şi picioarele lui străluceau ca 
arama lustruită 

Şi sunetul cuvintelor lui ca vuietul unei 
mulţimi”. 

Fulgerele venite din universul tainic al 
rugăciunii transformă  nourii credinţei în 
picuri de culoarea luminii. 

„Şi am auzit glasul cuvintelor lui (...) 

Şi iată că o mână s-a atins de mine (...)” 

Cad în rugăciune precum roua pe o 
petală de floare. Şi mă hrănesc cu a ei iubire, 

lăsând soarele să apară. Şi dispar în a lui 
lumină. 
* 
* * 


Este noapte în camera mea sterilă... Nu 
simt mirosul florilor de afară. Mâinile mi se 
împreună şi sufletul suferă de atâta 
aşteptare... Lipesc buzele pe peretele care mă 
închide în necunoaştere, dar nu Te ating, 
Bucurie apropiată... „După cum nu ştii care 
este calea vântului, cum se întocmesc oasele 
în pântecele maicii, tot aşa nu cunoaşte 
lucrare lui Dumnezeu, care face toate”. 

Te privesc plin de neputinţă... Văd Chipul 
Tău căzut pe cruce, precum razele dimineţii. 
Pleoapele mi se închid sub a Ta privire. 

„Inima celui înţelept este la dreapta lui, 

Iar inima celui nebun la stânga.” N 

Este noapte în sufletul meu... Ştiu! In 
măreţia cerurilor Tale, eu nu pot trăi. Dar fie 
numai pentru o clipă: Vreau să Te ating cu 
privirea!... 

„Am mai luat seama la încă un rău de sub 
soare, 

Ca o greşeală care porneşte de la 
stăpânitor...”. 

Lovit de furia nebună de îndrăgostit după 
Hristos, peretele din sticlă (al păcatului 
neascultării) a căzut în bucăţi... Cu privirea 

tristă, cu Cerul în piept, omul mileniului trei 
se prăbuşi aproape de Stâncă... 
* 


* * 


Solomon şi Sulamita mileniului meu îşi 
cântă giuvaierul de ceară: Te port în deget şi 
sângele te spală cu fiecare bătaie a inimii 
pierdute. Inel, verghetă, giuvaier de ceară, tu 
ai unit în taină dorinţa nevăzută a poporului 
ales. „Vreme este să arunci pietre şi vreme să 
le strângi; vreme este să fugi de îmbrăţişare”. 
Ca apa din fântână zvâcneşte dragostea 
credinţei în mine, fiu al mileniului trei. Ori de 
câte ori privesc spre turlă (biserică), căldura 
dragostei ne vine; noi, fiii poporului evreu. 
„Vreme este să agoniseşti şi vreme să 
prăpădeşti. Vreme este să păstrezi şi vreme 
să arunci”. Te voi păstra ca pe o relicvă din 
care curge mir divin. Harul de Sus să ne 
cuprindă, la Tine să mă închin. „Vreme este 
să rupi şi vreme este să coşi. Vreme este să 
grăieşti. Vreme este să iubeşti şi vreme să 
urăşti”. 

De te voi arunca vreodată - giuvaier de 
ceară -, să ştii că nu este vina mea. În gropi 
adânci de ciocolată gusta-voi din dragostea 
Ta de Părinte-Elohim. 


* 

Pentru a menţine focul sacru al credinţei 
în Yahve, poporul evreu (de-a lungul istoriei 
sale multimilenară) a trebuit să privească 
mereu chipul blândului păstor Abel. Condiţie 
ontologică, în care raţiunea se lăsa luminată 
de cuvântul Creatorului. Urmele degetului 
divin lăsate de Elohim pe cele două table ale 
Legii înstrăinau pe Cain de poporul ales. 
Atotputernicul a primit jertfa lui Abel, dar a 
lăsat pământul să fie dominat de Cain. Focul 
sfânt întreţinut de poporul evreu la Cortul 
Sfânt şi (din timpul regelui Solomon) la 
Templul din Ierusalim trezea pe Fiii lui Israel 
din visul himeric al idolatriei. Dragostea 
pentru Yahve apropia copiii patriarhului 
Avraam de colţul de Rai din care a fost 
alungat (cândva) Adam. Acest colţ de Rai era 
Ţara lui Israel, Canaanul. 

În apărarea poporului, glasul profetului 
Moise se aude şi astăzi... Simbol al răbdării 
(40 de ani în pustie), seminţia aleasă a lui 
Israel chema - prin profet - în ajutor pe 
Iahve. Toiagul lui Aaron înmugurea, se 
transforma în torţă de binecuvântare. 
Coborâşurile pe povârnişuri împingeau pe 
israeliți dincolo de Marea Roşie. Numai 
toiagul lui Moise despica apele precum o 
pâine binecuvântată de Yahve. Viaţa 
poporului evreu - în pustiul Sinai - declanşa 
vântul puternic al credinței în Adonai. 
Canaanul trebuia cercetat de iscoadele 

trimise de Iosua: „Atunci Iosua, fiul lui Navi, a 
trimis în taină din Sitim doi tineri să 
iscodească ţara şi a zis: Duceţi-vă şi cercetaţi 
ţara şi mai ales lerihonul! Şi s-au dus cei doi 
tineri şi, ajungând la Ierihon, au intrat în casa 
unei desfrânate, al cărui nume era Rahab, şi 
au rămas să se odihnească acolo”. 

lată ce ne spune Sfânta Evanghelie după 
Matei despre canaanita Rahab: „Solomon a 
născut pe Booz, din Rahav; Booz a născut pe 
lobed, din Rut; lobed a născut pe lesei; lesei 
a născut pe David regele (...)”?. 

Din spiţa căruia (a regelui David) se 
năştea Fecioara Maria, Mama după trup a 
Fiului lui Israel, lisus Hristos’. 

Astăzi, la început de mileniu trei, când 
atingem cu privirea textul biblic al Primului 
Testament, petalele florii de crin încă mai 
rezistă sub arşiţa necredinţei neamurilor. Şi 
fără să vrem, strigăm cu timiditate: Popor 
biblic, te iubim!... Această iubire vine de la 
Hristos, ca Fiu al lui Israel şi ca Mântuitor al 
neamurilor“. 

Cei trei crai de la răsărit aşteptau 
îngânduraţi, vegheau taina stelelor căzătoare, 
într-o lume umbrită de idolatrie. Minunile 
pricinuite de naşterea Pruncului lisus în 


1 Iosua 2, 1. 

2 Matei 1, 5-6. 

3 Vezi Matei cap. 1; Luca cap. 3. 
1 Vezi loan 1, 49. 

ieslea din Betleemul ludeei aduceau lumina 
harică peste întregul Israel. Credinţa era 
farul care a dirijat pe cei trei crai de la răsărit 
să vadă izvorul nesecat de lumină - Soarele 
Dreptăţii - în Canaanul patriarhului Avraam. 
De atunci lumea întreagă încerca să răspundă 
mistic provocării Tatălui-Elohim. 
* 
* * 

Picuri de viaţă curg din ochii înlăcrimaţi 
ai drepţilor Primului Testament. Într-o lume 
antică posedată de idoli, peripeţiile poporului 
evreu devin document sfânt pentru creştinul 
şi ne-creştinul mileniului trei. Din când în 
când, sufletul poporului era transfigurat de 
prezenţa lui Yahve în Sfânta Sfintelor din 
Ierusalim. La ce bun toate acestea astăzi? Să 
fi uitat omul de Dumnezeu? Sau poate, pentru 
câţiva ani, pământul a fost dat Satanei, 
războiului dintre fraţi?! Ne conducem după o 
Biblie care nu cuprinde cele zece porunci, 
după o Biblie scrisă de oameni posedaţi de 
vicii, în care iubirea lui lisus este sugrumată 
de ură şi lăcomie. Pruncii se hrănesc cu lapte 
artificial... Numai roata vieţii noastre se 
învârteşte în sensul dat de puterea cuvântului 
celor aleşi de Dumnezeu. Blând, cu ochii în 
rugăciune, Fiul lui Israel se roagă şi astăzi în 
sinagoga din Nazaret pentru întreaga lume. 
De pe muntele Horeb, profetul Moise, el 

singur, de la un capăt la celălalt al muntelui, 
priveşte adevărata realitate a războiului 
blestemat de Dumnezeu. Numai sufletele 
proorocilor înconjoară Cetatea Sfântă a 
Ierusalimului pentru a asculta imnele cântate 
la harpă de heruvimi şi serafimi în curtea 
celui de al Treilea Templu. 
x 

* * 

Se făcea că era în dimineaţa împăcării: 
Domnul Savaot vizita poporul Său, poporul 
evreu. Răsărise (din nou) soarele peste Israel. 
Era pace. Eram condus de arhanghelul 
Mihael sub un salcâm în floare. Acolo mi-am 
privit straiele albe şi am băut o Coca-Cola. 
Înălţimile Sinonului erau călcate de picioarele 
gingaşe ale fecioarelor din Rama. Şi nu 
plângeau!... Chipul lor fraged, în culori ima- 
culate, aşteptau pe Mesia. 

«Cunoscut este în ludeea Dumnezeu; în 
Israel mare este numele Lui. 

Că s-a făcut în Ierusalim locul Lui şi 
locaşul Lui în Sion. 

Acolo a zdrobit tăria arcurilor, arma şi 
sabia şi războiul.»! 

x 


1 Psalmul 75, 1-3. 

Poetul mileniului trei vedea pe Elohim (în 
taină) întru slavă şi lumină: 

Eu, smeritul întru cele ale firii, văd pe 
Elohim în Ceruri şi pe pământ întru slavă şi 
lumină. Costumul Lui arde ca soarele în foc. 
Faţa lui e poleită de iubire divină, lăsând ochii 
ca smaraldul, să privească doi drepţi: profetul 
Isaia şi sfântul Ioan Evanghelistul. 

Un nor luminos ca aurul ţine loc de 
mochetă pentru picioarele celor doi sfinţi. 
Aud vocea lui Elohim ca o adiere divină: - Te 
ascult, Isaia! 'Ţi-am ascultat ruga şi acum trei 
mii de ani. Vorbeşte! 

Văd pe Isaia cum răspunde lui Elohim. 

- Picioarele îmi sunt grele şi timpul este 
fără de timp în faţa ta, Yahve. Ai hrănit fiii 
poporului meu şi i-ai crescut cu mană 
cerească. Întunericul cel rău i-a răzvrătit 
împotriva Ta, dar acum i-ai întors faţa spre 
ei. Ai grăit către mine şi am spus lui Iuda şi 
Ierusalimului taina Ta cea cerească. Atunci nu 
m-au ascultat, deşi proorocia mea avea să se 
împlinească. 

Văd cu se ridică loan. 

- Ceresc Tată Elohim, Alfa şi Omega, 
Atotţiitorule: Şi eu am fost părtaş la suferinţa 
poporului Tāu... Adu-Ţi aminte! Nu mi-ai 
trimis îngerul Tău să-mi vorbească de Cel 
dintâi, de Domnul împăraţilor pământului? Nu 
este El Fiul Poporului Tău? 

Este întrerupt de Isaia. 

- Aşteaptă, fiule mai mic, poporul ales a 
fost iertat de Cel care ne iubeşte. Priveşte 
cum trăieşte Israel astăzi, la sfârşit de secol 
XXIII. 

Se aude glasul Domnului Dumnezeu. 

- Eu vin pe pământ cu nori de foc şi orice 
ochi Mă va vedea îşi va acoperi faţa de om 
stăpânit de computer. 

Spune, Isaia, ce face poporul meu? 

Aud vocea lui Isaia. 

- Doamne Savaot, aşa cum proprietarul 
îşi cunoaşte avionul său, tot aşa Te cunoaşte 
poporul Tău şi face voia Ta. Poporul nu Te 
mai părăseşte, Yahve, tânguindu-se pe 
străzile Ierusalimului. Trupul supuşilor Tăi nu 
mai este plin de răni, asemeni trupului 
dreptului Iov. lar inima lor se bucură de ceea 
ce le-ai dat Tu, Doamne, în dar. Toate le 
stăpânesc ei astăzi, la sfârşit de secol XXIII şi 
văd chipul Tău divin în tot ceea ce ei ating. 

Ţara lor, Israel, nu mai este pustiită de 
duşmani, oraşele s-au dezvoltat armonios, 
chiar dacă zgârie-norii stânjenesc lumina 
soarelui. 

Aud glasul lui Elohim. 

- Bine, bine, dar unde sunt jertfele 
voastre de altădată? 

Aud cum cere cuvântul loan. 

- Stăpâne Sfinte, Elohim! Jertfa Fiului 
Omului, prin sângele Său, a fost ultima jertfă 
a poporului Tău. Tu ai cerut-o! Şi ne-ai făcut 

pe noi, poporul Tău, Israel. Eu, loan, fratele 
lor întru sânge şi împreună cu ei am fost 
părtaş la suferinţa şi la răbdarea şi la 
împărăţia Fiului Tău, Fiul poporului ales. 

Este oprit de Domnul Dumnezeu. 

- Călcaţi în curtea Templului meu. 
Anafora şi tămâia poporului meu să o simt ca 
pe o dulce mireasmă. 

Cere Cuvântul Isaia. 

- Doamne Savaot, zilele de odihnă şi 
adunările de duminică ale fraţilor noştri 
creştini nu le mai urâm şi nu le mai socotim 
nelegiuire. Îi privim ca pe nişte fraţi mai mici, 
rupţi din coapsa lui Avraam. Când poporul 
Tău ridică mâinile către Tine, Tu, Elohim, nu- 
Ţi mai întorci ochii de la el, iar rugăciunea lui 
o asculţi, chiar dacă are mâna tremurândă... 

Aud glasul lui Yahve. 

- Spălaţi-vă, curăţiţi-vă! 

Văd pe Isaia cum vorbeşte. 

- Da, Doamne Savaot, ne-am spălat şi ne- 
am curăţit şi nu mai facem rău înaintea 
ochilor tăi. Ai încetat! Acum fac binele şi 
caută dreptatea orfanului. Văduva, fie că 
locuieşte în China, fie de locuieşte în America, 
poporul Tău o priveşte ca pe o fecioară. Nu 
mai ai de ce să-i chemi la judecată, păcatele 
lor s-au albit ca zăpada şi pacea Ta a acoperit 
tot pământul. 

Intervine loan. 

- Ca purpura şi ca lâna albă şi ca perla 
din mare sunt şi fraţii lor, creştinii. Acum, la 
sfârşit de secol XXIII, Te lăudăm cu aceeaşi 
voce clară, asemenea glasului care vorbea cu 
mine acum două mii de ani. Când intrăm în 
Biserica Ta, glasul Tău nu mai este ca vuietul 
de ape şi nici ochii Tăi ca para focului. Pe 
pământ e pace: leul se lasă mângâiat de 
pruncul care suge la sânul mamei sale şi şar- 
pele ajută puii de mierlă să zboare. Tu eşti 
viu, Elohim, în vecii vecilor. Tu ai cheile 
morţii şi ale iadului. E pace pe pământ, acum, 
în plin mileniu trei. 

Aud glasul Domnului. 

-„De veţi vrea şi de mă veţi asculta, 
bunătăţile pământului veţi mânca”. Mi-am 
întors ochii Mei către poporul Meu, poporul 
lui Moise. Şi voi - creştinii - sunteţi fărâmă 
din poporul meu. 

Aud vocea lui Isaia. 

- Cetatea Ta, Elohim, are aeroporturi, 
are autostrăzi moderne, are Templu nou, are 
copii asemenea îngerilor din  Ceruri; 
dreptatea locuieşte în Ierusalim. 

Cazărmile militare au fost transformate 
în muzee de artă, iar ateii au devenit sfinţi. 
Argintul Tău este păstrat cu pioşenie, iar Mai- 
Marii 'Tăi îţi aduc ofrande. Toţi se închină Ţie, 
pentru că i-ai întors mâna Ta şi ai aruncat 
toată zgura şi ai adunat pe fiii poporului Tău 
rătăciţi în lume şi ai nimicit pe cei răzvrătiți. 

Fiii 'Tăi trăiesc în America precum trăiau 
părinţii lor în dumbrăvile sfinte. Cresc 
precum un stejar în taigaua siberiană. 
Rădăcinile bradului multimilenar din Carpaţi 
umple inima lor de adiere divină, de har 
înălţător, venite de la Tine, Doamne Savaot. 

Aud glasul lui Elohim. 

- Frumos îmi vorbeşte Isaia despre 
poporul meu, acum la sfârşit de secol XXIII. 
„Fi-va în vremurile cele de pe urmă, că 
muntele templului Domnului va fi întărit peste 
vârfurile munţilor şi se va ridica pe deasupra 
dealurilor. Şi toate popoarele vor curge într- 
acolo”. 

Aud un strigăt: este Ioan! 

- Şi faptele poporului Tău, rupt din 
coapsa lui Avraam, şi osteneala lui, şi 
răbdarea lui, toate Te-au căutat şi nu i-ai aflat 
mincinoşi. Astăzi, la mijloc de mileniu trei, 
creştinii stăruie în răbdare prin oraşele 
Europei, prin oraşele Americii şi prin oraşele 
celorlalte continente, căutând să asculte 
glasul Fiului Tău; glasul Celui care este încins 
cu brâu de aur şi locuieşte în mijlocul celor 
şapte  sfeşnice cereşti. Nu au părăsit 
dragostea Ta cea dintâi, nu au părăsit pe 
Moise, nici Profeţii Tăi, nici pe Martorul cel 
credincios, pe lisus Hristos, Fiul lui Israel: 
Fiul Tău. 

Drept aceea, adu-Ţi aminte că ne-am 
pocăit, Elohim, că de unde am căzut ne-am 

ridicat. Nu ne-ai promis Tu: „Celui ce va birui 
îi voi da să mănânce din pomul vieţii, care 
este în raiul lui Dumnezeu”. 

Este oprit de Yahve. 

- Ascultă, loan, şi ia aminte: «multe 
popoare vor veni şi vor zice: „Veniţi să ne 
suim în muntele Domnului, în casa 
Dumnezeului lui Iacob, ca El să ne învețe 
căile Sale şi să mergem pe cărările Sale”. 
Căci din Sion va ieşi legea şi cuvântul lui 
Dumnezeu din Ierusalim. El va judeca 
neamurile şi la popoare fără de număr va da 
legile Sale». Aceasta este binecuvântarea 
Mea pentru întâiul născut, pentru poporul 
ales, pentru Isaia. Dar şi pentru tine, Ioan, 
fratele mai mic: popor chemat, din popor 
ales!... 

Aud vocea lui loan. 

- Tu, Elohim, eşti „Cel dintâi şi Cel de pe 
urmă, Cel care a murit şi a înviat”. Tu ne-ai 
spus: „Fii credincios până la moarte şi îţi voi 
da cununa vieţii”. Să fie mileniul trei sfârşitul 
Bisericii Tale, Bunule?! 

Este oprit de Domnul Savaot. 

- Ştiu! N-ai tăgăduit credinţa Mea şi 
pacea prin Tine am adus pe pământ. De 
aceea, prin Tine, ca Fiu ales, neamurile: 
«preface-vor săbiile în fiare de pluguri şi 
lăncile lor în cosoare. Nici un neam nu va mai 
ridica sabia împotriva altuia şi nu vor mai 
învăţa războiul». 

- Crezi tu, loan, că astăzi, la sfârşit de 
mileniu trei, s-a împlinit cuvântul Meu? 

Aud vocea lui Isaia. 

- Îţi mulţumesc dumnezeule Savaot, 
Adonai, Yahve, Elohim; Dumnezeu cu nume 
multe, pentru că nu ai lepădat poporul Tău, 
casa lui Iacov şi copiii Tăi. Astăzi, la sfârşit de 
secol XXIII, umblă îmbrăcaţi cu lumina Ta. 
Pământul poporului tău este plin de aur şi de 
diamante, de centre de cercetare 
performante, de comori tehnologice fără de 
număr. Pământul poporului tău este plin de 
automobile şi de nave cosmice, de flori de 
crin şi migdale. Iubirea Ta s-a revărsat peste 
întregul pământ. Omul nu mai este umilit de 
propria-i mândrie. Tu Te-ai pogorât şi poporul 
Tău ai iertat. Nimeni nu mai fuge de frica Ta 
şi din crăpăturile stâncilor curge mir şi aloe. 
Nebunia omului mileniului trei a pierit; ştiinţa 
şi tehnologia arată strălucirea slavei Tale. De 
aceea nu ai mai lovit pe omul cel muritor, „în 
nările căruia nu este decât o suflare! Oare, ce 
putere are el?” 

Aud glasul Domnului Dumnezeu. 

- „Ştiu faptele tale şi dragostea şi 
credinţa şi slujirea şi răbdarea ta şi ştiu că 
faptele tale cele de pe urmă sunt mai multe 
decât cele dintâi”. De aceea „se vor 
binecuvânta întru tine toate neamurile 
pământului”, aşa cum am promis părintelui 
vostru Avraam. 

Aud vocea lui Isaia. 

- Dumnezeul Savaot, mulţumesc Ţie că şi 
acum, în plin mileniu trei, n-ai luat din Israel 
sprijinul Tău şi ajutorul, şi „orice hrană de 
pâine şi orice sprijin de apă”. Ai vindecat 
rănile poporului tău, lăsate de Hitler la 
Auschwitz, şi Te-ai făcut conducător peste el. 
Fiii Tăi au ridicat zidul plângerii şi Ţi-au făcut 
Templu nou de închinare, apostrofând astfel 
pe duşman: „pentru ce aţi zdrobit poporul 
Meu şi aţi sfărâmat faţa celor sărmani”. 

Este oprit de Elohim. 

- Dar am împotriva ta cuvântul 
Evangheliei... 

Aud vocea plină de emoție a lui loan. 

- Am auzit glasul Tău, Elohim, şi am 
privit steaua cea de dimineaţă, cerându-Ţi să 
nu pui peste noi altă greutate. Fiii Tăi, rupti 
din coapsa lui Avraam, caută să păzească voia 
Ta până la sfârşitul veacurilor; pacea între 
neamuri. Toiagul lui Aaron să nu sfărâme 
bucuria creştinilor de a trăi aproape de Tine, 
Elohim. 

Aud glasul Domnului Dumnezeu. 

- Priveghează şi întăreşte credinţa ta, 
„căci n-am găsit faptele tale pline înaintea 
Dumnezeului Meu”. Dar te voi ierta şi voi 
aduce pacea Mea peste tine. Priveghează şi ai 
grijă să nu cazi ca Petru. Căci „cel ce 
biruieşte va fi astfel îmbrăcat în veşminte albe 
şi nu voi şterge deloc numele lui din cartea 

vieţii şi voi mărturisi numele lui înaintea 
părintelui Meu şi înaintea îngerilor Lui”, 
înaintea domnului Savaot. 

Aud vocea lui Isaia. 

- Poporul Tău s-a rugat şi a cerut să i se 
ridice ocara lui. Pâinea şi veşmintele scumpe, 
poporul le-a înlocuit cu numele Tău cel Sfânt. 
De aceea în ziua de azi, la sfârşitul mileniului 
Ţi-ai arătat mlădiţa ta în podoabă şi în slavă şi 
roadă a pământului. Întru mărire şi cinste ai 
adus peste fiii lui Israel, peste poporul Tău, 
mântuirea. 

Ai spălat necurăţia fiicelor Sionului şi ai 
adus duhul dreptăţii peste ele, pentru a purta 
„în tot locul slava Domnului”, poporul tău 
Israel. 

Este oprit de Domnul Dumnezeu. 

- Isaia! Dacă Eu, Elohim, [i-am jurat 
acum trei mii de ani: „că aceste case multe, 
mari şi frumoase, vor fi pustii şi nimeni nu va 
mai locui în ele...” şi „poporul Meu va fi dus în 
robie fără să bage de seamă”; Acum, la sfârşit 
de secol XXIII, rugăciunea poporului meu s-a 
apropiat de gura Mea şi îţi zic din nou: „lată 
s-a atins de buzele tale şi vor şterge toate 
păcatele tale şi fărădelegile tale le va curăța” 
şi le voi da pacea mea şi bucuria Celui 
Preaînalt, că s-a apropiat inima Mea de 
poporul Meu cel ales. 

Aud vocea lui loan. 

- Doamne Sfinte, Părinte Ceresc, Tată, 
după două mii de ani, în insula Patmos am 
văzut uşa de la cer cum era deschisă şi glasul 
Tău am auzit, „l-am auzit vorbind cu mine, şi 
mi-a zis: suie-te aici şi îţi voi arăta cele ce 
trebuie să fie după acestea”. Şi m-am urcat şi 
am văzut tronul tău şi pe heruvimii şi 
serafimii Tăi, care cântau „Sfânt, Sfânt, Sfânt, 
Domnul Dumnezeu, Atotţiitorul, Cel ce era şi 
Cel ce este şi Cel ce vine”. Şi nu m-ai minţit, 
Adonai, pentru că ai fost în permanenţă cu 
fiul Tău rupt din coapsa lui Avraam şi a primit 
slava şi cinstea şi puterea. De aceea se 
vorbeşte de Tine, Doamne, şi pe planeta 
Marte. Acum, la sfârşit de secol XIII, 
închinându-se ie ca unui Domn şi Împărat al 
lumii cereşti. 

Este întrerupt de Isaia. 

- Am văzut, Doamne Savaot, Elohim, 
Yahve, Adonai, că n-ai mai izgonit pe poporul 
Tău. De secole întregi, pacea şi bucuria 
dăinuie în Israel. Fiii tăi conduc destinele 
continentelor. Astăzi, inima evreului nu mai 
tremură de spaimă. Vântul răutăţilor care a 
suflat peste poporul Tău s-a potolit. Şi ai 
hrănit poporul ales cu lapte şi cu miere, cum 
îi hrăneşti şi acum, la sfârşit de mileniu trei. 
Căci aşa ai zis Tu, Elohim, poporului Tău cel 
ales: „Lăudaţi pe Domnul, chemaţi numele 
Lui, daţi de ştire că înalt este numele Lui”. 

Isaia încearcă să vorbească cu loan, dar 
este oprit de îngerul Domnului Dumnezeu. 
Trâmbiţează îngerul. Domnul Dumnezeu se 
acoperă de lumină şi izvoarele apelor vieţii 
curg pe pământ. Din cer se aud glasurile 
îngerilor: „Sfânt, Sfânt, Sfânt, Domnul 
Savaot, plin este cerul şi pământul de mărirea 
Sa”. 

Profetul Isaia şi Sfântul loan 
Evanghelistul plâng de bucurie. O lacrimă din 
ochii lor cade pe Templul cel nou din 
Ierusalim. E pace pe pământ, florile râd şi 
mieii zburdă pe coline şi omul locuieşte pe 
Marte şi pe alte planete. Acum, la sfârşit de 
mileniu trei. Eu adorm fericit, lăsând îngerii 
să cânte: 

- Amin! Aliluia! 

- Amin! Aliluia! 

- Amin! Aliluia! 


* * 
Îmi este greu să mă rog pentru toată 
lumea, Doamne!... Te rog, înţelege-mă!... 


Paşii mă poartă pe cărări nebătute, mintea 
născoceşte vise neîmplinite, inima se tulbură 
la auzul vecinilor de bloc: De ce, Elohim? De 
ce? 

Încerc să pronunt numele celui care îmi 
vrea răul. Trupul se zbuciumă, carnea de pe 
mine devine şarpe, ochii privesc scrâşnetul 

adânc al caninilor... Este o revoltă întreagă 
fiinţa mea de om al mileniului trei. De ce, 
Elohim? De ce? 

De ce nu mă pot învinge pe mine însumi? 
Să-mi las frământarea păcatului în mâinile lui 
lisus. Din inima mea să „curgă râuri de apă 
vie”, din care să se adape întreaga omenire. 

De mă vei ajuta, voi putea să Te urmez, 
vei înţelege că sunt cu Tine... În marea Ta 
iubire, „pietrele devin pâine”, întunericul 
devine lumină, ura devine dragoste; eu devin 
jucărie pentru îngeri. Astăzi s-a jucat cu mine 
îngerul cel bun... Întunericul din inima mea 
m-a oprit să-l cunosc... Prinzându-mă de 
mână, mi-a arătat icoana Chipului Tău. Da!... 
Erai Tu. Mantia-Ţi albă acoperea faţa pătată a 
secolului meu. Inundat de iubirea care izvora 
din icoană, ochii mi s-au deschis, voalul negru 
al păcatului s-a topit de atâta lumină divină. 
Ingerul - la chip - era fiul meu binecuvântat 
de Tine. Uimit, i-am sărutat mâna şi am spus 
să mă ierte. Eu eram cel care, alături de 
mama lui, îi dăruisem neascultarea edenică. 
Copilul m-a înţeles, a mângâiat chipul Tău şi 
deodată totul a devenit lumină. Atunci am 
înţeles că nu pot vedea lumina din ochii 
aproapelui; ochii mei nu trăiau în lumină... De 
ce, Elohim? De ce?! 

* 

Arbore secular este vârsta tronului Tău. 
Mă închin Ţie, Doamne. Te simt, Te înţeleg în 
privire... Mi Te închipui în cer, aşezat pe 
tronul de aur al eternității, împodobit cu stele 
lucitoare; foc care arde şi nu mistuie. 
Străluceşti ca un soare în inima mea 
plămădită din ţărână. 

„Minunată este ştiinţa Ta, mai presus de 
mine; 

Este înaltă şi n-o pot ajunge.” 

Mă nevoiesc să ajung la Tine. Fă, 
Doamne, voia Ta cu mine. Străluceşte în 
lăuntrul sufletului meu, sfinţeşte carnea de pe 
mine, împărtăşeşte-mă cu Trupul, cu Sângele 
Tău. Atunci floarea de mac îşi va scutura 
petalele aşteptând învierea Ta. „Dumnezei 
sunteţi şi fii ai Celui Preaînalt toţi”. 

Uimitor lucru este clipa trăită aproape de 
Tine... Îmi vine să strig de bucurie privindu- 
mi chipul neschimbat, într-o lume care 
încearcă să fugă de Tine... Dar..., Te-ai făcut 
Om şi omul trebuie să vină la Tinel!... 

x 


* * 


Adâncul cel necuprins al sufletului meu... 
Haosul pierzaniei m-a târât acolo de unde 
anevoie mă voi ridica. Pământul celor drepti a 
crăpat sub picioarele mele obosite... Focul 
cumplit al mileniului trei mistuie firava mea 
privire rătăcită în necunoaştere. Imi doresc să 

fiu aproape de Tine, Adonai!... Lacrimile, 
tânguirile mele să nu fie în nesimţire, întru 
uitare de adevăr. Blândeţea chipului meu să 
simtă verdeaţa grădinii sădită de Tine. 
„Fericiţi cei blânzi, că aceia vor moşteni 
pământul”. Tu eşti  verdeaţa raiului, 
Creatorule!... 

Indelung-răbdător cu florile neveştejite 
de moarte, preadulce desfătare a tot ce-i 
pământesc, voal de-ntunecare pentru tot ce-i 
omenesc, nădejde, uşurare, pentru chipul 
meu ceresc. 

„Eu sunt Calea, Adevărul şi Viaţa. Nimeni 
nu vine la Tatăl Meu decât prin Mine”. 

Intoarce-Ţi privirea Ta spre locul durerii, 
unde mă aflu lipsit de cele bune. Înţelege-mă! 
Tu, Cel care străluceşti ca aurul prins de 
flăcări, cu totul nesfârşit, plin de îndurare. Fă 
o minune, totul va apărea curat, desăvârşit, 
cu neputinţă de a se stinge în durere. Atunci 
mă voi furişa ca un gând în interiorul 
universului, mă voi rostogoli cu cutremur 
mare, învăluit în lumina sepulclară a 
mileniului trei. Voi cădea în faţa Ta 
mărturisindu-Ţi: Iahve, Te iubesc. 

Hainele îmbrăcate la ieşirea din casă 
sunt ca hainele monahilor: negre, pătate cu 
ulei. Le-am îmbrăcat gândindu-mă la tine, la 
crucea Ta din lemn de tei. Ce uşoară îmi pare 
astăzi ocara crucii Tale!... „Cine are urechi de 
auzit, să audă!” 

Iubesc desfătările mileniului trei: slava, 
bogăţia, dar (în acelaşi timp) vreau să fiu cu 
Tine, să stai pe bancă lângă mine. Tu „eşti 
jertfa de ispăşire pentru păcatele noastre, dar 
nu numai pentru ale noastre, ci şi pentru ale 
lumii întregi”. 

Grăbeşte-Te, Doamne, fii bun şi vino la 
mine, aşază-Te pe bancă ca un prieten vechi, 
dă-mi să beau din potire lacrima îndulcită cu 
seva lemnului de tei. 

EPILOG 


De pe înaltele palate privesc strălucirea 
Ta. Preadulcele Tău chip mângâie sufletul 
meu ascuns în palmele secolelor adormite. 
Alerg la Tine întru desfătările raiului prins de 
lanţurile tehnologiei moderne. Slobozeşte, 
îndură-Te de mine, precum Te-ai îndurat de 
Manase. Ispita m-a arătat străin de Tine, 
Doamne!... Pocăinţa mileniului meu este o 
simplă mirare!... Nimeni nu mai plânge agoni- 
sirea morţii... Groapa cea preaadâncă a 
păcatului a acoperit conştiinţa; nimeni nu 
vrea să audă de Tine!... 

Te rog, Adonai, primeşte-mă asemenea 
îngerului bun: curat, plin de căinţă. Ieri am 
căzut în noroiul lăsat lângă bloc, cămaşa 
purta marca mileniului trei... Astăzi este 
întinată de noroi. Ridică-mă, Doamne, ascultă- 
mă, mă cheamă!... Prietenul meu preadulce. 
Nu mă da uitării în hoteluri de lux, luminează 
ochii sufletului meu cu lumina din stelele care 
merg să se culce, care vin la Tine, Soare 
blând, plin de-ndurare. 

„Luminează-mă cu strălucirea Ta, 

Că nu ştiu alt Dumnezeu afară de Tine.” 

Secolul meu a înlocuit sapa cu avionul, 
statuia lui Pericle a fost transportată pe 
Marte. Omul, săracul de el, a rămas acelaşi... 

Sufletul lui poartă povara secolelor trecute. 
Adâncul răutăţilor se joacă cu copiii în 
eprubete: Ce-i de făcut, Creatorule-Elohim?! 

Nu ştiu alt aliat afară de Tine. Te rog, 
păzeşte-mă de tulburările mileniului meu, de 
potopul patimilor care izvorăsc din ingineria 
genetică. Fă-mă vrednic să Te slujesc, 
Creatorule, să primesc dulceaţa harului Tău, 
să devin izvor de iubire. 

Tu, Doamne, făcătorul îngerilor, 
deschide-mi inima către Fiul Tău. Deschide- 
mi mintea să pot învăţa pe contemporanii mei 
cuvântul Tău. Să le deschid auzul, limba spre 
lauda numelui Tău. Mirarea îngerilor să fie 
tăria împăraţilor lumii. 

Numai atunci omul secolului meu va 
deveni îndelung-răbdător şi viaţa dăruită de 
Tine nu se va pierde pe pământ. 

Te rog, Doamne, îmbracă-mă cu căldura 
Duhului Tău. Nu mă trece cu vederea, pe 
mine cel asemenea lor, „Ziditorul celor de 
Sus, Răscumpărătorul celor de jos.” 

Bunule-Elohim ai milă de omul mileniului 
în care trăiesc. Satură-l. E flămând!... El caută 
pâinea vieţii de veci. 

